Turkiak iragarri du ez duela muga itxiko EBk bere hitza bete arte | Mundua | Berria\nTurkiak iragarri du ez duela muga itxiko EBk bere hitza bete arte\nGreziak salatu du 4.000 pertsona saiatu direla «indarrez» muga zeharkatzen, eta Turkiari egotzi dio taldeak antolatzea. Erdoganek esan du bonbardaketetan 2.100 soldadu siriar hil dituztela.\nIheslariak Grezia eta Turkia banatzen dituen Meric ibaia zeharkatzen, Europan sartu ahal izateko. Erdem Sahim / EFE Tamaina handiagoan ikusi\n2020ko martxoak 1 10:12\nRecep Tayyip Erdoganek eta Europako Batasunak trukerako txanpon bilakatu dituzte gerretatik ihesi doazenak. Duela lau urteko iheslarien fluxua geldiarazteko Bruselarekin hitzartutako akordioak boterea eman dio estatuburu turkiarrari, eta baliatu egin du. Siriako gerrak okerrera egitearekin batera, beste milioi bat inguru lagunek Turkiara jo dute ihesean, eta, hark iheslari gehiago ezin dituela jaso argudiatuta, mugak zabaldu ditu, eta ohartarazi du ez dituela itxiko baldin eta EBk bere hitza betetzen ez badu. Izan ere, Turkiak Bruselari egozten dio ez ematea akordioan jasotako diru laguntzak.\nEz da lehen aldia estatuburuak ohartarazten duena ez duela nahikoa baliabide Siriatik ihesi doazen migratzaile guztiak jasotzeko —3,5 milioi inguru errefuxiatu daude egun herrialdean—. Oraingoan, ordea, testuingurua bestelakoa da.\nHerenegun, Siriako Armadak, Errusiako hegazkinen laguntzarekin, 33 soldadu turkiar hil zituen, eta Turkiak haren kokalekuak bonbardatuz erantzun zion. Azken orduetan bi aldeek nolabaiteko menia bat hitzartu duten arren, ez dago argi noiz arte iraungo duen, eta, lehia horretan, Turkiak EBren eta NATOren babesa lortu nahi du. Ankarak, aliantzako kide izanik, badu aukerarik estatu kideen laguntza eskatzeko, bere subiranotasuna arriskuan dagoela argudiatuz. Baina NATOk berak izango luke azken hitza, eta ez dirudi haren alde egingo lukeenik. Horregatik, Turkiak beste bidea aukeratu du; alegia, errefuxiatuei atea ireki eta estatu kideak ataka estuan jartzea.\nBien bitartean, Bruselak dio akordioak indarrean jarraitzen duela, eta mugak zabaltzeko erabakia «behin-behinekoa» dela —Turkiako Gobernuko bozeramaileak herenegun esandakoari eutsiz—. Izan ere, iheslariek oztopo asko gainditu behar dituzte Europaren bihotzera heldu aurretik, tartean Greziak lurreko eta itsasoko mugan jarritako Poliziaren eta militarren kontrolak.\nAtenasek herenegun itxi zuen Turkiarekiko muga, eta, bart gobernuak salatu duenez ,«4.000 pertsona inguru saiatu dira hura legez kanpo eta indarrez zeharkatzen». Greziako Barne ministro Michalis Chrysohoidisek Turkiari egotzi dio haiek «antolatu» eta bidaltzea.\nTurkiako Atzerri ministro Mevlut Cavusogluk ukatu du halakorik, eta iheslariei negar gasa jaurtitzea egotzi dio: «Guk ez ditugu zertan geldiarazi gure herria utzi nahi dutenak, baina Greziak haiek gizaki gisa tratatzeko betebeharra du». Atenasek, baina, ohartarazi du bere esku dagoen guztia egingo duela inork muga igaro ez dezan.\nGreziak ez ezik, Bulgariak ere segurtasun neurri bereziak hartu ditu Turkiako mugan, eta kontrolak iragarri ditu Austriak ere. «Mendebaldeko Balkanetako bideko gure kideekin eta EBrekin harremanetan gaude. EBko kanpo mugetako segurtasunak geldiarazten ez baditu, Austriak bere mugak babestuko ditu», iragarri du Sebastian Kurz kantzilerrak.\nErrusiak zabaldu duenez, «tentsioa murrizteko» akordio bat itxi dute bi aldeek. Aurrez, baina, Turkiako armadak Siriako Gobernuaren kontrolpeko hainbat gune bonbardatu zituen, tartean biltegi kimikoak, betiere Ankararen arabera. «Gai kimikoen zazpi biltegi suntsitu ditugu», azaldu zuen Erdoganek, eta gaineratu zuen erasoetan 2.100 soldadu hil eta 300 ibilgailu militar ere suntsitu dituztela.\nErdoganek ohartarazi du ez dela Siriatik erretiratuko «herriak eskatu ezean», eta eskatu dio Errusiari utz diezaiola Al-Assad babesteari. Vladimir Putin Errusiako presidenteak, ordea, asko du irabazteko buruzagi siriarra garaile irteten bada; izan ere, pisuzko aliatu bat lortuko luke Ekialde Hurbilean.\nPalestinan egindako gerra krimenak ikertuko ditu Nazioarteko Zigor Auzitegiak\nFiskalburuak adierazi du gatazkan parte hartu duten alde guztiak ikertuko dituztela. Horretarako eskumena baduela ebatzi zuen auzitegiak otsailean.\nJunta militarraren aurkako parlamentariak gobernu berria osatzen hasi dira\nParlamentari talde batek lau ministro izendatu ditu, eta adierazi Win Myint presidenteak eta Aung San Suu Kyi Estatu idazkariak euren karguan jarraituko dutela. Protestetan, 30 lagun baino gehiago hil ditu armadak.\nSturgeonek dio Salmonden konspirazio salaketak «zentzugabeak» direla\nParlamentuaren ikerketa batzordean, Eskoziako lehen ministroak barkamena eskatu du sexu-eraso akusazioak ikertzeko kudeaketagatik. Toryek jakinarazi dute konfiantza mozio bat aurkeztuko dutela haren kontra.\nBartzelonan larunbateko istiluen ondotik atxilotutako zortzi pertsonak espetxera bidali ditu epaileak, bermerik gabe\nPoliziaren arabera, Bartzelonako Udaltzaingoaren furgoneta bat erre zuten zortzi atxilotuek. Hilketa saiakera, agenteen aurkako atentatu saiakera, talde kriminaleko kide izatea, desordena publikoa eta legez kontrako manifestazioa egitea egozten diete.\nTurkiak Siriako armadaren kokalekuak bonbardatu ditu, hark Idlibi eraso ostean


Natusfera · Amandava amandava (Linnaeus, 1758) (Parke Nazionalen Sareko INBADITZAILEAK)\nHegazti txikia, 10 cm eta 10 g ingurukoa. Hazten ari diren arrek lumaje deigarria dute, kolore gorri bizikoa kutsu berdexka batzuekin koroan eta bizkarraldean eta marra zuriekin begien azpian. Mokoa gorria da ere, sendoa, lodia eta konikoa eta mokoaren goiko parteko oinarrian zonalde belzkara bat du. Hegalak eta alboak kolore gorri ilunekoak dira, puntu zuriekin. Isats motza eta biribildua, luma beltzekin. Emeek bularraldean eta sabelaldean kolore hori-laranja bizia dute.\nEstaltzen direnean, arrek oldarkortasuna agertzen dute espezie bereko beste ar eta emeekiko. Udazkenean umatzen dira eta, sasoi bakoitzean, 4-6 arrautzako hainbat errute jar ditzakete. Elikadura oso anitz eta omniboroa dute: haziak, fruituak, landareak eta intsektuak.\nHabia ibaiertzetako landaredi zingiratarra duten zonaldeetan egiten dute, baina arroz-soroetan, soro ureztatuetan eta abarretan ere aurki daitezke. Ohitura taldekoiak dituen txoria da ugalketa-sasoia ez denean, 100 banakora arteko aldratan elkartuz.


Etxerat AE - Kea saldu du Espainiar Gobernuak, euskal gizartearen itxaropenarekin eta senideen sufrimenduarekin jolasten ari da\nKea saldu du Espainiar Gobernuak, euskal gizartearen itxaropenarekin eta senideen sufrimenduarekin jolasten ari da\nETXERAT. Euskal preso politikoen hurbilketaren harira azken hilabeteetan izandako espekulazioen baitan, Etxerat Elkartearen egoera, posizioa eta irakurketa plazaratzeko ezinbestekotasuna ikusten dugu ikasturte berri honen hasieran.\nEspetxe politikari dagokionez eta zehazki, presoen urrunketaren bukaerari dagokionez, ez dago inongo aurrerapausorik Espainiar Gobernuaren aldetik.\nDuela urte bat Salbuespeneko neurria den urrunketak presoen senideengan eragiten duen zama arintzeko Frantziar Gobernuak konpromiso bat hartu zuen eta konpromiso aurrera eramaten ari den bitartean, duela 29 urte martxan jarritako urrunketa bere horretan mantentzen du Espainiar Gobernuak.\nUdako balantzea: Bisitak egitera zihoazela, euskal preso politikoen 5 senide eta gertukoek bi kotxe istripu jasan dituzte. Algecirasera dijoan euskal presoen senideen autobusa harrikatu dute. Bertan 11 lagun zihoazen, Algecirasetik Puerto eta Sevillarako norabidean beste senide batzuk jasotzera zihoanean erasotua izan zen. Ohitura denez, ixiltasun mediatiko eta politikoa etorri ziren. Ez dituzte presoak hurbildu, urrunago dauden espetxeetara eraman dituzte.\nUrrunketaz mintzatzen danean, ezin dugu soilik ulertu 270 euskal preso politikoei eragiten duen neurriaz, baizik eta preso ororen gertukoengan eragina duen neurri batetaz hitz egiten ari gara; 4.000tik gora euskal herritarrek haien bizitza, segurtasuna, osasuna eta ekonomia kolokan jartzera behartuak izaten dira. Salbuespeneko espetxe politikaren ondorioz, minutu gutxi batzuk konpartitzeko milaka kilometro egitera behartuta daude senide eta lagunak. Espetxean dituzten senideen aurka presioa eraiteko tresna bezala erabiltzen dituzte euren gertukoenak. 16 hildako eragin dituen eta gu guztiok biktima potentzialak bihurtu gaituen epaiketa eta epailerik gabeko inposatutako kondenaz ari gara.\nKea saldu du Espainiar Gobernuak. Euskal gizartearen itxaropenarekin jolastu du, behingoz sufrimenduaren agertokia atzean uzteko itxaropen horrekin hain justu, eta bereziki gure itxaropenekin jolastu du; berez gogorra den egoerari, ziurgabetasuna eta frustrazioa gehitu dizkio. Ardura ez da soilik berea, baina komeni da gogoratzea dispertsio politika martxan jarri zuen alderdi bera dagoela orain Espainiar Gobernuan.\nNorberaren egoera aztertu gabe, euskal preso politiko guztiei aplikatu zitzaien urrunketa modu sistematiko eta unibertsalean. Zigorra haien etxetik gertu betetzea arau legala bezala jasotzen zuen garaiko espetxe legeriak, baina hala ere, 1989ko apirilean eta maiatzean, eta geroztik gaurko egunerarte, euskal preso politiko guztiak urrunduak izan ziren. 1996an Expetxe Araudia erreformatu zuten eta araua desagertu zen ordutik ematen den egoera legalari estaldura emanez.\nUrrunketa ez da legezkoa, nahiz eta aplikatu ondoren estaldura legala eman zioten. Espainiar Gobernuaren estrategia izan daiteke urrunketa, baina inola ere Zuzenbideko Estatuaren estrategia.\nEuropa mailako zuzenbide estandarrekin ez dator bat urrunketa. Europear Kontseiluaren 17. Eta 24. espetxe arauak gogoratu nahi ditugu eta baita ere Nazio Batuen Asanblada Orokorraren 43/173 erresoluzioaren 20. printzipioa. Gainera, berezki aipatu nahi dugu 474 aldeko botoekin eta 143 kontrako bozka eta abstentzioekin duela ia urte bete, 2017ko urrian hain justu, Europako Parlamentuaren osoko bilkurak onartutako Bergeron Txostena. Presoen urrunketa guztiz gaitzesten du bere 29. puntuan, presoen senideen aurkako zigor gehitua dela argudiatuz. Gogoratu nahi dugu PSOEko europarlamentarien botoak Bergeron Txostenaren aldekoak izan zirela.\nSenideengan zailtasunak eragiten dituztelako urrunketa bertan behera utzi behar dela esaten dute kasu onenean. Ez ditu zailtasunak eragiten, ezin dugu hain modu errazean urrunketaren ondorioak laburbildu; eutsiezinezko egoera eragiten du: sufrimendua eta heriotzak. Beste batzuen ustetan, urrunketaren amaiera amorrua, biktimismoa eta gorrotokoa ekiditeko asmoz proposatzen da. Eta hori onartezina da. Urrunketak biktimazioa eta orain gainera, berbiktimazioa eragiten du, baina inola ere ez biktimismoa.\n30 urteren ondoren pairatutako heriotzek, zauriek, erasoek eta sufrimenduren ondoren, urgentziazko konponketa besterik ikusten den honetan, zuhurtzia eta pazientzia bakarrik eska dakigukete pentsatzen dute batzuek, baina ezin digute horrelakorik eskatu. Ez dakigu norekin eta zein helburuekin negoziatzen duen Espainiako Gobernuak ustezko hurbilketa, baina gogorazi nahi diogu gure segurtasuna, gure osasuna eta gure bizitzen inguruan negoziatzen ari direla. Ez dakigu norekin hitz egiten duen, baina gurekin EZ; ez dakigu norekin erabakitzen duen, baina alde batean uzten gaituzte gure bizitzen gaineko erabakiak hartu bitartean.\nAusardia eskatzen diogu Espainiako Gobernuari, ez soilik konpromisoak hartzeko garaian, horiek bete ahal izateko garaian ere bai. Euskal gizarteari, indar politiko zein sindikalei eta instituzioei, ahalegin berri bat eta bultzada bat egiteko esfortzua eskatzen diegu, inmobilismoaren hesia gainditzeko eta erresoluzioa lortzeko bidean egin beharreko esfortzua.\nHelburu honekin, datorren urriaren 20an “Orain Presoak!” izeneko dinamikak deituriko manifestazioan parte hartzeko deia zabaldu nahi dugu. Salbuespeneko espetxe politikarekin behingoz amaitzeko behin betiko aurrerapausoa lortzeko, ezinbestekoa izango da Donostiako kaleak betetzea. Egun horretan ez ditugu gure senide eta lagun prosoei bisitak egingo, eta Donostian izango gara, behingoz, presoen hurbilketa eta gaixo direnen askatasuna exijitzeko.\nEtxean eta bizirik egon nahi dugu!


Emakumeen intsertzio soziolaborala - Plaentxia.eus\nEmakumeen intsertzio soziolaborala\nSoraluzeko Udala 2019-02-07 18:44\nDebabarreneko Intsertzio Soziolaboralerako Sareak ikastaroa antolatu du herriko emakumeek gizarte bazterketa eta pobrezia-arriskua ekiditeko estrategiak eskuratu ditzaten.\nDebabarreneko Intsertzio Soziolaboralerako Sareak herriko emakumeei zuzendutako formazio programa bat jarri du abian, "Zure jabetzako bidea" izenburupean eta Soraluzeko Udalarekin, Debegesarekin eta Zabaltzen-Sartu elkartearekin elkarlanean.\nPrograma hau gizarte bazterketa eta pobrezia arriskuan dauden herriko emakumeei dago zuzenduta eta Eusko Jaurlaritzak, Europako Gizarte Funtsak eta Gipuzkoako Foru Aldundiak finantzatzen dute.\nIkastaroan ahulezia egoeran eta gizarte-bazterketa arriskuan dauden 15 emakumek hartu ahal izango dute parte, eta beren motibazioa indartzea, jarrera aldatzea eta espektatibak sortzea izango da helburua.\nIkastaroan parte hartuko duten pertsonen kaptazioa eta aukeraketa Udaleko Gizarte Zerbitzuek, Sartu-Zabaltzen elkarteko orientatzaileek eta Debegesak egingo dute.\nPrograman parte hartuko duten emakumeek ondorengo baldintzak bete beharko dituzte:\nSoraluzen erroldatuta egotea.\nGaztelera ongi ulertzea, ahoz zein idatziz.\nLangabezia egoeran egotea edo enplegu prekarioa izatea.\nPobrezia egoeran egotea, gizarte laguntzak jasoz.\nBikotearen edo bikote ohiaren aldetik indarkeria jasatea.\nBakarrik egotea eta beren ardurapean dependentzia duen pertsonaren bat izatea.\nGutxiengo etnikoetako pertsona izatea.\nAdikzio-arazoak dituzten emakumeak izatea.\nLangabezian denbora luzea eramatea.\nUdaleko gizarte zerbitzuen erabiltzailea izatea.\nOrokorrean, bazterketa eta arrisku egoeran egotea.\nParte-hartzaileak aukeratzeko elkarrizketak atzo hasi ziren eta ikastaroa otsailaren 22an hasi eta maiatzaren bukaeran amaituko da, astearte eta ostiraletan egingo delarik, 3 orduz, goizez, eskola-orduetan, guraso-zereginekin bateragarria izan dadin.\nIkastaroa amaitu ondoren, enplegura bideratutako ikastaro bat egitea da asmoa, garbiketaren arloari lotutakoa.


Politikari begira begi bioetikoez - Euskonews\nPolitikari begira begi bioetikoez\nDuela gutxi hauteskunde eguna izan da. Aldaketa garrantzitsu bat gertatu zaigu Euskal Herrian. ETAk armak alde batera uzten dituela aitortu du. Honek, panorama politikoa erabat alda dezake. Eta panorama etikoan ere bere eragina nabariko dugu, dudarik gabe, epe askoz luzeago batean. Aldaketa etikoek denbora eta sakontasuna esijitzen dutelako; politikoek ez horren beste. Horrexegatik pentsatu izan dut politikari bioetikatik gainbegirada bat ematea agian interesgarria litzatekela. Hor doa. Gainera, Nafarroak geroa baduela bozkatu du! 2. Bioetika\nBatzuen aburuz, bioetika ezagutza eremu guztiz berria da. Horren alde, Bioetika Van Resenlaer Potter biologoak sortutako neologismoa dela diote, 60-70 hamarkadan biziraupenaren zientzia eta etorkizunerako zubia bezala sortu ere. Urte haietan, André Hellegers jesustarrak ere kontzeptu bera erabili zuen bizitzaren lehen uneetan sortzen ziren arazoez ausnarketak egiteko. Aldiz, nere ustea da, Bioetika Aristotelesek bere “Nikomakori Etika” idatzi zuenean ekarri zuela argitara disziplina hau.\nBioetika hitza grekeratik dator. Bios eta ethos lotzen ditu. Bizitza eta etika, kontzeptu anbibalenteak biak.\nBizitza aipatzean badira bizitza zerbait sakratu bezala ikusten dutenak, jainkoak emana, guk deus egin gabe eman zaiguna, eta horrexegatik, bere mugak —ez hasieran ez amaiaren— ukitzeko eskubiderik ez daukagu. Sakratua baita. Beste batzuek, bizitza bizitzea merezi ahal izateko oinarrizko ezaugarri batzuk bete behar dituela uste dute, hots, kalitate minimo bat behar duela izan. Kalitate minimo hori gabe, agian, bizitzak ez luke pena mereziko eta hoberena hiltzea litzateke. Gaur egun bizitzaren bi kontzepzio hauen inguruan ematen dira arazo etiko-politiko ugari, abortuarena eta eutanasiarena adibidez, argienak aipatzearren.\nEtika hitzak ere badu bere anbibalentzia. Alde batetik, ohiturekin, tradizioekin, folklorearekin dago loturik. Komunitate bakoitza dena izatera lagundu duten arauekin. Horrela, etikak egin behar duguna agintzen digu. Baina beste aldetik, etika bertutearekin, izaeraren bikaintasunarekin, hobekuntzarako tentsio iraunkor batekin loturik dago ere. Horrela ikusirik etikak helbururik hoberena bilatzen du bere baitatik eta balioak eta ideialak errealitate bihurtzera, transzendentziara, bikaintasunaren bilaketara bultzatzen gaitu.\nBioetika, beraz, bizitza eta etika lotzen duen ezaguera praktikoa da eta horrexegatik hainbat arlo ezberdinez arduratzen da: ekologia, populazioa, harreman klinikoa, bizitzaren hasiera (ernalketa, abortua, ingeniaritza genetikoa), bizitzaren amaiera (testamentu bitala, eutanasia, suizidio lagundua), ikerketa, globalizazioa, politika eta abar luze batez. Gaur azken honi lotuko natzaio soilik.\nBioetika bizitza eta etika lotzen duen ezaguera praktikoa da eta hainbat arlo ezberdinez arduratzen da: ekologia, populazioa, harreman klinikoa, bizitzaren hasiera (ernalketa, abortua), bizitzaren amaiera (eutanasia, suizidio lagundua), ikerketa, globalizazioa, politika eta abar luze batez.\nArgazkia: CC BY - LaNotizia 3. Etika eta Politika\nEtika eta Politika betidanik egon dira elkarri loturik. Hor daude, baieztapen horren erakusgarri, Hammurabiko kodea, Konfuzioren Lau Liburu Handiak, Aristoteles, Plutarko, Zizeron eta Senekaren idazkiak...\nBioetika hainbat faktore moral, zientifiko, sozial eta politikoren eraginpean sortu zen eta hasieratik moraltasun politikoaz zer ikusirik zuten alorrak landu zituen, Estatua eta indibiduoaren arteko harreman moralean eragina zuten alorrak, alajaina.\nGaur, gizartea geroz eta kezkaturik dago zientziaren eta bere helburu eta medioen politizazioaz, zientziaz egiten den edo egin daiteken erabileraz eta manipulazioaz, jasotzen duen finantziazioaz eta berau lortzeko erabiltzen diren moduez, berarengandik eta bere lorpenez hiritargoak lortzen duen informazioaz, eta hauei esker sortzen diren itxaropenez —baita faltsuetaz ere— eta guzti honek geure identitatean izan dezaken eraginaz.\nHori dela eta, Bioetikak plaza publikora, arazo moralak erabakitzen, legeak eta erabaki politikoak hartzen diren lekuetara jalgi egin du eta nolabait politizatu egin da. Bada ere Bioetika Politika bihurtu dela esaten dutenak. Politizazio hau zoritxarrekoa izan daiteke baina ezinbestekoa da.\nHorrexegatik, nire ustez, bioetikariok —elkarrekikotasunez, agerikotasunez eta erantzukizunez— aurre eman behar diegu galdera berri askori. Hauei ematen zaizkien erantzunak etika eta politikaren arteko harremanaz aurrez aurre dauden jarrerekin loturik doaz. Eta norberak gizakiaz duen irudiarekin ere. Batzuek gizakia naturaz ona dela, arrazionala, kontzientea eta hezigarria uste dute eta politika munduaren hazkunderako eta giza aurrerapenerako tresnatzat jotzen dute. Beste batzuek, aldiz, gizakia izaki ustel eta usteldutzat hartzen dute, bere natura irrazionalagatik, galbidetsua, eta politika negozio zikin eta inmoraltzat jotzen dute. Aristoteles dugu lehenbizikoen eredu, eta Maquiavelo bera bigarrenena.\nBadira, baita, POLITIKA politikatik bereizten dutenak. Politika partidista honek legezkotasun morala izan dezan, egiazko konbikzioetan oinarrituta eta eztabaidara irekita egon behar du, bere agenda moralki defendagarria izan behar du beste agenda moralki defendagarrien artean, eta gizartearen onerako ausnarketa lasai, zentzudun, kritiko eta zehatz baten fruitu izan behar du. Honexegatik politikan erabakiak ezin dira hartu etikaren laguntzarik gabe. Baina etikak ezin du, ezta ere, politikaren lekua hartu. Biak dira beharrezko, baina batere ez da aski estatu demokratiko batetan helburu politikoak lortzeko zeren politika demokratikoak ez du botereaz tratatzen soilik; boterea hiritar guztien onerako nola kudeatzen den kontutan hartzen du ere.\nHori dela eta, bioetikarion erantzukizuna da ustez ezker eta eskuin, aurrerazale eta kontserbadore bioetikari bloke zentzubakarren arteko —erlijio gerren antza dutenak, agian hain bortitzak izan gabe antzeko neurrian tolerantziarik gabeak direnak— “kultur gerretatik” alde egitea. Horretarako politika partidistaren erabilera egokia babestu eta bultzatu egin beharko da bere erabileran inolako gaiztakeriarik gerta ez dadin, eta zuhurtasun etikoren eredu bat eskaini beharko da politikaren erabilera txarra leuntzeko lan politikoaren —eta politikoen— sinesgarritasuna ahultzen duelako eta lan bioetikoarena berarena ere, erabilera txar horrek dialektika zibil eraginkorretik eztabaida ustel eta garratzetara desbideratzen gaituelako, hausnarketa leialetik irain pertsonaletara, demokrazia posibletik demagogiara, tolerantziarik ezera eta fanatismora. Bioetikariok deliberazio zibilizatuaren artearen berreskurapenean liderrak izan behar dugula da nire ustea ere. 4. Desadostasun morala\nBatzutan onartzea zaila bada ere, beti izango dira gatazka moral eta politikoak. Eztabaida moralak politikan gizartean aldez aurretik dauden zatiketak eta jarrera politikoen muturkeria areago ditzake eta denontzat pozgarriak izango diren konklusioetara ailegatzea zaildu ditzake. Baina arrazoi horiengatik ebitateza auto-suntsitzailea da zeren zatiketek, muturkeriek eta adostasun ezak iraungo dute eta ezberdintasun horiek mantentzen duten arteko lankidetza sozialaren bilaketa aukerak murriztu egingo da. Arrazoizkoa dirudi, bada, politika publikoetaz hiritarrek euren artean moralki ados ez datozenean, beren artean egin behar dutena deliberatzea dela pentsatzea, ahal dutenean adostasun morala bilatuz eta lortzen ez dutenean elkarrenganako begirunea mantenduz.\nGaur, gizartea geroz eta kezkaturik dago zientziaren eta bere helburu eta medioen politizazioaz, zientziaz egiten den edo egin daiteken erabileraz eta manipulazioaz, jasotzen duen finantziazioaz eta berau lortzeko erabiltzen diren moduez.\nArgazkia: CC BY - askthepixel 5. Demokrazia deliberatiboa: deliberazioa demokrazian\nDemokraziak aniztasunari aurre egiteko sortu ziren. Demokrazia da politikan desadostasunari irtenbideak bilatzeko sistemarik justitifikagarriena. Demokraziaren oinarrian pertsona guztiak hiritar libre eta berdinak bezala tratatuak izan behar direla aldarrikatzen duen ideia dago, eta beren gizartearen gobernuan berdintsuki parte hartzeko onartuak izan behar direla.\nBaina desadostasun moralari aurre egiterakoan, demokraziek bi teoria ezberdinetan oinarritzen diren metodo ezberdinak erabil ditzakete. Teoria batzuek desadostasunari erantzuteko besteen printzipioak deuseztu behar direla diote, bakoitza gai delako gatazka morala irabazi eta konpontzeko. Beste teoriek, aldiz, gatazkan dauden teoria horien baieztapen eta aldarrikapenei aurre egiteko bideak eskaintzen dituzte, gatazka moral iraunkorrari leku eginez. Hauen artean demokrazia deliberatiboa aldarrikatzen duena dago.\nDeliberazioa erabaki hartze prozesu arrazoinagarri batetan kontutan hartu behar diren faktore guztien ponderazio prozesu intelektuala da. Hots, baldintzen, ondorioen, ekintza norabide posible guztien, eta guzti hauen artean, hoberenaren ikerketa xehe eta mugatua. Deliberatzea arrazoiak emanez, besteenak entzunez, inork egia osoa ez duela inoiz guztiz izango ez dugula guztiz konbentziturik, erabaki zuhurrak hartzea helburutzat duen prozedura intelektual praktikoan aritzea da. Azken finean, deliberatzea arte bat da, elkarrenganako begirunean oinarritua, apaltasun intelektual maila batean eta gertakizunetaz norberaren ulerpena aberasteko desioan, entzutearen eta iritzi eta argudio trukaketaren bitartez, prozesuan tartekatzen diren beste pertsonekin.\nHorrela, bada, demokrazia deliberatiboa gobernu mota bat da non hiritar libre eta berdinek —eta haien ordezkariek— beren erabakiak mutualki onargarriak eta denentzat eskuragarriak diren arrazoiak mutualki emanez justifikatzen dituzte, presentean denontzat derrigorrezkoak diren ondorioetara ailegatzeko asmoz baina etorkizunean erronka berrietara irekita daudenak.\nHiritarrei beren jarreren status morala baieztatzera deitzen dien demokrazia deliberatiboak karakterraren osotasuna eta eskuzabaltasuna esijitzen die. Ezaugarri hauek era askotan frogatzen dira baina batez ere politikarako oso garrantzitsuak diren hiru atal hauetan: hizkuntzan, ekintzetan eta printzipioetan. Osotasuna hizkuntzan zintzotasun politikoaren seinale baita, pertsona batek bere jarrera defendatzen duenean jarrera moraltzat hartzen duelako egiten duela eta ez interes edo abantail politikoen eraginpean. Osotasuna ekintzetan esandako eta egindakoaren arteko osotasuna erkusten duelako. Osotasuna printzipioetan norberaren printzipioen inplikazio guztiak onartuz. Eta eskuzabalatsuna ere, hizkuntzan, ekintzetan eta printzipioetan, onartzen ez dugun jarreraren status morala geureraren neurri berean onartzen dugula aldarrikatuz.\nEta hemen, Ricoeur pentsalariak —Aristotelesi jarraituz— eman zuen etikaren definizioa aipatu nahi dut, gaiarekin oso harreman sakona duelako uste baitut. Etika, berarentzat, instituzio justoetan, besteekin eta besteentzat, bizitza onaren bilaketa ariketa bat da. Horrela lotzen dira —lotu beharko lirateke— berriz, Etika eta Politika.\nLa depresión y la crisis ¿se pueden combatir?\nY después qué... Efectos de las anexiones de Abando, Deusto y Begoña a Bilbao. 1870-1936 (II/II)


SHIITAKE ALBONDIGAK (ALBONDIGAS DE SHIITAKE) - Begane bizitza beganoa\nSHIITAKE ALBONDIGAK (ALBONDIGAS DE SHIITAKE)\nAlbondiga begetalak osagai ezberdinekin egin daitezke, baina hauek bereziak dira, horregatik aukeratu ditut gabonetarako.\nBereziak dira urtaro hontako osagaiak diren perretxikoak erabiltzen direlako. Hain zuzen ere shiitake perretxikoak. Udazken zapore handia dute, hauek jatean mendian zaudela dirudi, gainera testura samurra dute eta errezeta osagai gutxirekin egiten da. Beste perretxiko batzuekin ere egin daitezke baina albondigak ez dute zapore hain indartsua izango.\n400gr shiitake perretxiko\n100-150gr ogi birrindu\n1. Perretxikoak birringailu batean birrindu eta garbantzuak tenedore batekin zapaldu. Birringailuan egiten baduzu, denbora gutxi izan, krema bat bezela gelditu ez dadin. Perretxikoak garbantzuekin gehitu. 2. Ogi birrindua gehitu, lehenengo 100gr jarri eta oraindik masa biguinegia dagoela ikusten baduzu 50gr gehiago arte jarri dezakezu. Gatz eskukada bat gehitu eta ondo nahastu.3. Nahasketa 10 minutuz jalkitzen (reposatzen) utzi.4. Nahi duzun tamainuko bolatxoak egin. Tamainu ertaineko 30 albondiga ateratzen dira.5. Zartagin batean olio nahiko jarri eta sua erdi fuertean jarri.6. Beroa dagoenean, albondigak gehitzen joan. Alde batetik eginak daudenean, buelta eman eta beste aldea egiten utzi. 7. Nahi izanez gero, tipula potxatu saltsarekin jan eta labean egindako patatekin.\nPrestaketa: 15 minutu Sukaldatzea: 15 minutu Guztira: 30 minutu\n<<<RECETA EN CASTELLANO>>>\nSe pueden hacer albondigas vegetales con diferentes ingredientes, pero estas son especiales, por eso las he elegido para navidades.\nSon especiales ya que se utiliza un ingrediente típico de esta temporada, las setas. Precisamente setas shiitake. Saben mucho a otoño, cuando las comes te trasladan a la montaña, además tienen una textura tierna y la receta se hace con muy pocos ingredientes. Tambíen se puede hacer con otro tipo de setas pero las albondigas no tendrán ese sabor potente.\nEtiketak: bigarren platerak, errezetak, lekaleak, perretxikoak\nAnonimoa 2016(e)ko abenduaren 28(a) 14:52\nHolako bolak egin izan ditudanean, sartaian frexitzean, desegiten zaizkit. Albondigetan arrautze pixkabat ezartzen da, orea lotzeko. Arrautzerik gabe ez al da beste modu bat? Beharbada beste errezta batean aipatzen duzun no-egg?\nEskerrik asko zure bloga gatik eta bide batez eguberri et urteberri on!\nBegane 2016(e)ko abenduaren 31(a) 13:31\nKaixo!! Bai, modu ezberdinak daude, errezeta hontan adibidez garbantzu egosiak eta ogi-birrinduak egiten dute orea lotzeko funtzio hori. Bestela, irin ezberdinak gehituz egiten da, orea loditu arte, ore konsistente bat lortu arte. Edo lino eta txia hazi birrinduak urarekin nahastuta lortzen den likido likatsu horrekin ere ordezkatu daiteke arrautza. Bestela ere patata egosia tenedore batekin zanpatuta balio digu. Modu ezberdinak daude baina puntua hartu behar zaie errezeta ongi ateratzeko, nik ere batzuetan buruhausteak izaten ditut honekin : )\nMillesker komentarioangatik, honi buruz post bat egitea ideia ona dela gogoratu nauzu. Zuk ere gabon zoriontsuak ospa ditzazula opa dizut eta urte berrion!


Gutxieneko kopurua bete gabe, "gizarte sareak eta telefono mugikorra" tailerra bertan behera utzi da — Oñatiko udala\nGutxieneko kopurua bete gabe, "gizarte sareak eta telefono mugikorra" tailerra bertan behera utzi da\n6. maila eta DBHko ikasleen gurasoei zuzendutako formazio tailerra zen\nGizarte sareak eta telefono mugikorrak, arriskuak eta aukerak izeneko tailerra oraingoz ez da egingo. Hasieran, hiru egunetan, segidako hiru astearteetan osatu asmo zen tailerra bertan behera utzi da ez baita gutxieneko partaide kopurua bildu.\nSeme alaben bizitzan, facebook, twitter edo instagram moduko gizarte sareak eta sakeleko telefonoak eguneroko tresna dira eta geroz eta tarte gehiago betetzen dutenak gainera. Baina ohiko bihurtu diren komunikazio bide hauek arriskuak dituzte eta era berean, aukera onuragarriak ere eskaintzen dituzte. Tailerraren helburua bitarteko horiek ezagutu eta modu orekatuan erabili ahal izateko seme alabekin adostasunetara heltzeko orientazioa ematea zen.\nLehen hezkuntzako 6. maila eta DBHko ikasleen gurasoei zuzenduta antolatu zen formazio saioan parte hartzeko aurrez izena eman behar zen baina gutxieneko kopuru bat lortu ez denez, ikastaroa, oraingoz behintzat, ez da egingo. Horren berri eman zaie jada izena eman zuten gurasoei.


ARGIA Energia nuklearra\n2015ko maiatzaren 28a | Ordua Euskal Herrian Energia nuklearra\nIngurumenaEnergia nuklearraTxernobylgo istripuaGaro�aFukushimako istripuaZaporizheko zentralean istripua\nTxernobylgo istripuaren urteurrena\tJoxerra Aizpurua\tApirilaren 26an 29 urte bete ziren Txernobyleko zentral nuklearra lehertu zenetik. Leherketaren ondorioz material erradioaktibo ugari barreiatu zen munduan zehar. Ukrainan bertan, erradioaktibitatea ez zen uniformeki barreiatu, gune batzuetan asko eta besteetan gutxi baizik.\nZentrala estali egin... Txernobylgo istripua\n42 milioi pertsona erradioaktibitatearen pean\tJoxerra Aizpurua\tMartxoaren 11n lau urte igaro ziren Fukushimako zentrala lehertu zenetik eta, dagoeneko, hango berrien jarioa ez da aurreko urteetakoa bezain emankorra. Oraingoan, zientziari eskainitako atal honetan, gogora ekarri nahi ditugu Txernobyl eta Fukushimaren eragin eremuan bizi diren 42 milioi pertsonak... Fukushimako istripua\nFukushima: ahaztea da berriz gertatu dakigun bide seguruena\tPello Zubiria Kamino\tIruzkinik ez\nThree Mile Islandekoa gertatu zen, Txernobylgoa gero, Fukushima herenegun… estatistikak ez du huts egingo eta ez dira hogeitabost urte pasatuko hurrengoa gertatu arte.\nPartikula subatomikoak Fukushimako erregaia bilatzeko Joxerra Aizpurua\tMartxoaren 11n lau urte beteko dira Fukushimako zentral nuklearra lehertu zenetik. Ikerlariak bat datoz historiako istripu nuklearrik kutsagarriena izan dela, baina ez dira ados jartzen izango dituen ondorioez. Orain arteko ondorioak ebaluatzea, berriz, zaila da, erradiazioak ez diolako momentuz... Klima aldaketa\nGizakion eraginpeko garai geologiko berria ireki zuen lehen eztanda nuklearrak?\tUnai Brea\tIruzkinik ez\nZientzialariak eztabaidatzen ari dira ea Antropozenoan ote gauden, hau da, gizakion eraginaren ondoriozko garai geologiko berrian. Hasiera data ere proposatu dute: lehen bonba nuklearrak lehertu zirenekoa. Fukushimako istripua\nFukushima: konponketa 40 urte barrurako\tJoxerra Aizpurua\tUrtea amaitzear zela Fukushimako zentral nuklearra kudeatzen duen TEPCO enpresa japoniarrak berri on bat eman zigun: laugarren erreaktoreko piszinan zeuden 1.533 erregai haga beste piszina seguruago batera eraman izana.\n1.331 haga erabilitakoak ziren; beste 202ak, berriz, erabili gabeak.... Zaporizheko zentralean istripua\nIstripua gertatu da Ukrainan Zaporizhiako zentral nuklearrean\tPello Zubiria Kamino\tIruzkinik ez\nUkrainako agintariek jakinarazi dute istripua gertatu dela herrialdearen hego-ekialdean dagoen Zaporizhiako zentral nuklearrean. Energia ministroak esan duenez zentralaren 3. generadorean gertatu da matxura eta etzirako, abenduak 5, konponduta beharko luke.\nFukushiman zientzia eta etika kontrajarri nahian\tJoxerra Aizpurua\tSail honetan maiz samar azaleratu ditugu Fukushimako zentral nuklearrean gertatu direnak eta gertatzen ari direnak. Datu zehatzak eman ditugu, baina gehienetan leku eta une zehatzetan emandako datu banakak izan dira. Informazioa TEPCO zentralaren enpresa kudeatzaileek kontrolatzen dute,... Garo�a\nTxernobylgo istripuaGaro�aFukushimako istripuaZaporizheko zentralean istripua Kazetaritza independentea eta profesionala egiten dugu, euskaraz eta euskaldunontzat.


NavarraBG2 - Biogalaxy taldea osatzeko deialdia - Iruñeko Planetarioa\nNavarraBG2 - Biogalaxy taldea osatzeko deialdia\nNafarroako ikastetxe desberdinetako 8 parte hartzaileren bila gabiltza: 4. DBHko eta Batxilergoko 1, edo 2, maila ikasten ari diren 4 neska eta 4 mutil. Horien ingeles maila altua izan beharko du eta proiektua aurrera eraman ahal izateko CSICeko zientzialarien eskutik formazioa jasoko dute.\nNafarroako ikastetxe desberdinetako ikasleez osaturik egotea nahi dugu eta irakasleak izanen dira izena emateko arduradunak. Zentru bakoitzetik bi ikasle (neska bat eta mutil bat) aurkeztu ahalko dira. Ikastetxeetako arduradunek ikasleen ingeles maila bermatu beharko dute. Biologiako ezagutzak izan beharko dituzte jarduera anitzak landuko dituen taldeko partaidea izanen dela ahaztu gabe: ikus-entzunekoetan, informatika edota komunikazioan interesa izatea funtsezkoa izanen da proiektua osotasunean landu ahal izateko.\nEskaerak iritsiera-ordenaren arabera kudeatuko dira.\nIzena emateko epea martxoaren 29an, ostirala, 12:00etan itxiko da.\nLehenbiziko deialdian taldea sortzeko baldintza guztiak betetzen ez badira, STEM Planetak jasotako eskaeren arabera erabakiak hartuko ditu.\nFormazioa eta esperimentazioa Iruñean eginen dira eta hiru atal desberdintzen dira.\n1/ Proiektuaren formazioa eta dokumentazioa (2019ko maiatza/ekaina).\nOndorengo ostiraletan Iruñeko Planetarioan, 17:00etatik 19:00etara:\nMaiatza: 24, 31\nOrduak osotara: 10h\n2/ Laborategia (2019ko uztaila-abuztua).\nOndorengo egunetan CSICen laborategian (Mutiloan), 9:00etatik 14:00etara.\nUztaila: 1,2,3,4,5 / 15,16,17,18,19/ 22,23,24,25,26/ 29,30,31\nAbuzta: 1,2 / 5,6,7,8,9/ 19,20,21,22,23/ 26,27,28,29,30\nOrduak osotara: 200\n3/ Proiektuaren aurkezpenaren prestaketa: webgunea, bannera, posterra eta azken dokumentazioaren bilketa (2019ko iraila-urria).\nOndorengo larunbatetanIruñeko Planetarioan, 9:00etatik 14:00etara:\nOrduak osotara: 20h\nProiektuaren aurkezpena Bostongo MIT-en*\nJamboree (Bostonen, urriaren 31tik azaroaren 4ra)\nIkaslearen izen-ematea egiten duten irakaslearen datuak\nIkaslearen ikastetxearen datuak\nKurtsoa* DBH 4. Batxiler 1. Batxiler 2.\nEuskara maila* -- Hauta ezazu aukera bat -- Baxua Ertaina Altua\nIkaslearen arduraduna izanen den pertsona helduaren datuak (ama, aita edo tutore legala)*\nZergatik nahi duzu taldean parte hartu?* (gehienez 500 karaktere)\nEgizu gehienez minutu bateko luzapena duen aurkezpen-bideoa (Elevator Pitch) ingelesez, nor zaren aipatuz eta iGEMen zergatik parte hartu nahi duzun azalduz. Ondorengo eremuan STEM Planetak bideoa ikusi ahal izateko lotura idatz ezazu, edo aurrerago bidali nahi baduzu, izen-emate prozesua irikita dagoen bitartean (martxoaren 29ra arte) bidali ezazu helbide honetara igem@planetastem.com.\nLan-plana onartzen dut.\nNavarraBG2 - Biogalaxy proiektuaren baitan, Iruñeko Planetarioari eta komunikabideei irudien erabilera pedagogikoa egiteko baimena ematen dut.\nHelburua: NavarraBG2 - Biogalaxy taldeko kide izateko izen-ematea gauzatzeko datuak biltzea.


Erosi Keto Light Plus Tenerifen\nOrdenatu Tenerifen Keto Hautsa\n39 € beherapenarekin sendagaia erosi behar baduzu, sartu gunean, sartu zure harremanetarako telefono zenbakia eta zure izena beharrezko eremuetan eta bidali eskaera. Denbora laburrean eta ordubete igaro ondoren, konpainiako gerenteak deituko dizu eskaera egiteko eta Keto Light Plus entrega, prezioa eta zure entrega eta tokia eta ordua argitzeko zure galdera eta nahi guztiei erantzuteko. . Ondasunen postaz edo mezularitza bidez bidalitako dirua jaso ondoren posta-bulegoan egiten da ordainketa.\nNola erosi Tenerifen Keto Light Plus\nKeto Light Plus, egin eskaera Tenerifen\nZure herrialdea Espainia al da? Erosi keto hautsa linean. Keto Light Plus Tenerifen arrakastaz erosteko, webgune ofizialean eskatu beharko zenuke. Sendagaiaren prezioa 39 € da, paketea mezulariz bidaltzeko kostua hirirako distantziaren arabera alda daiteke. Paketea posta bulegoan edo mezularitzatik eskuz jaso ondoren ordaindu daiteke. . Espainian eskaera ugari dagoenez, bete inprimakia beherapena lortzeko. Tenerife Keto Light + eskaera kopuru handiena duten bost hirietako bat da.\nBete eskaera orria, itxaron operadoreak noiz deituko duen. Ahalik eta azkarren deituko zaitu. Hautsa jasotzeko moduari buruzko aholkuak emango dizkizu, bidalketarekin ondasunen lekua, denbora eta prezioa zehaztuko ditu. Hilean ikastaroa gaur bakarrik eskatzean, DESKONTUA% -50. Zure eskaera gertuen dagoen posta bulegoan entregatuko da, eskaera posta bidez jaso ondoren ordainduta.\nKeto Light Plus Malagan Keto Light Plus Bilbon\nNola pisua galtzen aste batean etxean eta ez zure osasuna kaltetu?\nEtxean aste batean pisua galtzeko aholku onenak osasunari kalterik egin gabe. Kilo gehigarriak kentzeko dieta eraginkorra. Pisua azkar galtzeko ariketa eta bitarteko multzoa.\nEskatzeko Keto Light Plus Tenerifen % 50 bakoitza


Puiseaux - Wikipedia, entziklopedia askea.\nPuiseaux Frantziako udalerria da, Loiret departamenduan dagoena, Erdialdea-Loira Harana eskualdean. 2013an 3.272 biztanle zituen.\nBarruti Pithivierseko barrutia\nKantonamendu canton of Puiseaux\nBriarres-sur-Essonne, Bromeilles, Desmonts, Échilleuses, Grangermont, Ondreville-sur-Essonne eta Orville\n3.417 (2018ko urtarrilaren 1a)\n1.769 (%51.8) 1.647 (%48.2)\n2007an Puiseaux udalerrian erroldatutako biztanleak 3.272 ziren. Familiak 1.316 ziren, horien artean 372 pertsona bakarrekoak ziren (148 bakarrik bizi ziren gizonak eta 224 bakarrik bizi ziren emakumeak), 420 seme-alabarik gabeko familiak ziren, 400 seme-alabak dituzten bikoteak ziren eta 124 seme-alabak dituzten guraso-bakarreko familiak ziren.\n2007an 1.535 etxebizitza zeuden, 1.323 familiaren etxebizitza nagusia ziren, 67 bigarren erresidentzia ziren eta 145 hutsik zeuden. 1.233 etxeak ziren eta 299 apartamentuak ziren. 1.323 etxebizitza nagusietatik 869 bere jabearen bizilekua ziren, 432 alokairuan okupaturik zeuden eta 22 doan lagata zeuden; 20 etxek gela bat zuten, 127 etxek bi zituzten, 281 etxek hiru zituzten, 403 etxek lau zituzten eta 492 etxek bost zituzten. 820 etxek euren parking plaza propioa zuten azpian. 648 etxetan ibilgailu bat zegoen eta 533 etxetan bat baino gehiago zituzten.\nPuiseaux udalerriko biztanleria-piramidea 2009an .\n2007an lan egiteko adina zuten pertsonak 2.020 ziren, horien artean 1.507 aktiboak ziren eta 513 inaktiboak ziren. 1.507 pertsona aktiboetatik 1.380 lanean zeuden (740 gizon eta 640 emakume) eta 127 langabezian zeuden (53 gizon eta 74 emakume). 513 pertsona inaktiboetatik 196 erretiraturik zeuden, 166 ikasten zeuden eta 151 "bestelako inaktibo" gisa sailkaturik zeuden.\n2009an Puiseaux udalerrian 1.366 unitate fiskal zeuden, 3.300,5 pertsonek osaturik. Pertsona bakoitzeko diru-sarrera fiskalaren mediana urteko 18.350 euro zen.\n2007an zeuden 184 komertzioetatik, 1 erauzte enpresa zen, 4 janari enpresak ziren, 2 material elektrikoaren fabrikazioko enpresak ziren, 17 bestelako produktu industrialen fabrikazioko enpresak ziren, 18 eraikuntza enpresak ziren, 45 ibilgailuen saltze eta konpontze enpresak ziren, 10 garraio enpresak ziren, 9 ostalaritza eta jatetxe enpresak ziren, 9 finantziazio enpresak ziren, 8 higiezinen enpresak ziren, 20 zerbitzu enpresak ziren, 28 administrazio publikoko enpresak ziren eta 13 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 51 zerbitzu publikoetatik, 1 jendarmeria zen, 1 posta bulegoa, 4 banku bulegoak, 2 funerariak, 6 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 3 igeltseroak, 3 margolariak, 3 zurginak, 5 iturginak, 2 argiketariak, 6 ile apaindegiak, 1 albaitaria, 5 jatetxeak, 5 higiezinen agentziak, 1 tintoreria eta 1 apaindegia.\n2009an zeuden 17 establezimendu komertzialetatik, 1 supermerkatu zen, 2 120 m2 baino gutxiagoko dendak, 2 okindegiak, 1 harategi zen, 1 liburu denda zen, 2 arropa dendak, 1 zapata-denda zen, 1 elektrotresna denda zen, 1 altzari denda zen, 2 kirol-dendak, 1 drogeria zen eta 2 lore-dendak ziren.\n2000. urtean Puiseaux udalerrian 14 nekazaritza-ustiategi zeuden, 1.070 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Puiseaux udalerrian Bigarren Hezkuntzako ikastetxe bat zegoen 451 ikaslekin.\nBromeilles (2,7 km)\nGrangermont (3,8 km)\nBriarres-sur-Essonne (4,3 km)\nOndreville-sur-Essonne (4,5 km)\nDimancheville (4,6 km)\nOrville (4,8 km)\nGironville (4,9 km)\nÉchilleuses (4,9 km)\nBurcy (5,5 km)\nIchy (5,6 km)\nAzken aldaketa 16 urria 2021(e)an, 10:53(e)tan\nOrriaren azken aldaketa: 16 urria 2021, 10:53.


Emakumezkoen Eibarko Hiria Sari Nagusiaren hirugarren edizioa jokatuko da domekan - etakitto.eus\nEmakumezkoen Eibarko Hiria Sari Nagusiaren hirugarren edizioa jokatuko da domekan\nEtzikoa orain arte antolatutakoen artean bikainena izango da. 2018an ekin zioten Eibarko Txirrindularitza Elkartekoek gero eta gorago dagoen emakumezkoen txirrindularitzari bere tokia egiten eta hurrengo urtean, 2019an, beste aurrerapauso bat eginez, Espainiako Koparako baliagarria izatea lortu zuten. Pandemiarekin iazkorako prestatutakoa bertan behera laga ondoren, aurten ikaragarrizko jauzia eman eta UCI mailako lasterketa antolatu dute, munduko txirrindulari onenen parte-hartzearekin.\nHorrela, sei txirrindulariz osatutako 29 talde izango dira irteera-puntuan: UCI World Tourreko zazpi, UCI Continental mailako 21 eta estatu mailako beste bat. Parte-hartzaileen artean izango dira Anna Van der Breggen gaur egungo munduko txapelduna eta bere aurretik ortzadar maillota eraman zuen Annemiek Van Vleuten. Munduko bi onenekin batera, Debabarrena-Kirolgi taldean bere ibilbidea hasi zuen Ane Santestebanek ere hartuko du parte; berarekin euskal txirrindularitzaren gorenean dagoen Eider Merino partidakoa izango da, eta baita Mavi Garcia gaur egungo Espainiako txapelduna.\nTropelak Valenciaga Memorialean bizi izandako urratsei jarraituko dio eta, Azitaingo poligonoan bildu ondoren, Untzagara joko du martxa neutralizatuan eta, bertan irteerako zinta moztu eta gero, berriro martxa neutralizatuari ekingo diote Maltzagaraino, bertatik lasterketa abiatzeko. 117 kilometro pasatxo izango du domeka goizeko probak eta, 10:00etan hasita, lehenengo txirrindulariaren helmugaratzea 13:00ak bueltan espero da Arrateko gainean. Txirrindulariek Oñatiraino joko dute hasteko eta, Udanako gainetik pasatuta, Legazpira jaitsi eta gero Azkoititik Arronara joango dira eta, behin Itziarko gaina gaindituta, helmugararen bila joango dira. Eibarrera Maltzagatik sartuko dira, bariantea hartu eta azken zailtasunari, Usartzari, aurre egiteko.\nAntolatzaileek, aurreko probetan egindakoaren antzera, oraingoan ere ahalegin berezia egingo dute jarraitzaileen nahiei ahal den neurrian erantzuten eta, pandemiaren aurrean neurriak errespetatzeko eskatuz eta zorrotz zaintzearekin batera, lasterketa guztia jarraitzeko aukera eskainiko du streaming bidez, klubaren web orriaren bidetik.\n#txirrindularitzaAna Van der BreggenAne SantestebanAnnemiek Van VleutenEibarko Hiria Sari NagusiaVan der BreggenVan Vleuten\n« Juanjo Alvarez: “Alarma-egoera hamabost egun gehiago luzatzeak mesede egingo zigulakoan nago” “Gaur bertan ezabatuko da Joaquin Beltran bilatzeko operatiboa” »


Gaiak: Mehatxatutako fauna: Arrano beltza - Euskonews\nZaila da arrano beltza gainerako arrano espezieren batekin nahastea, oso handia izateaz gainera (emeak arrak baino handiagoak) gorputzeko lumak hain dira ezberdinak heldu eta gazteen artean ezen behinola bi espezie ezberdin zirela pentsatu baitzen.\nHelduen lumajea da, marroi argia, zenbait zuriunerekin hegalen azpian, arraun–lumen oinarrian zehazki. Garondoa eta hegalen aurrealdeko ertza urre kolorekoak dira, eta horregatik herrialde batzuetan urre–arranoa esaten diote. Mokoa beltza da eta atzapar zorrotzak sei zentimetro luze izan daitezke. Tartsoak, gorrixkak, lumaz guztiz jantzita ageri dira atzetaraino. Argazkia: CC BY — Adriana Cabrera Luque\nIndibiduo gazteak, aldiz, ilunagoak dira, zuriune handiak dituzte hegalpeetan eta isatsa zuria da, muturrean zerrenda beltz zabala duela. Hegan egiten hasi berri diren arrano beltzen lumen kolorea aldatzen egoten da urteko mudan zehar, apiriletik azaroa bitartean, alegia.\nBizitzako bigarren urtean gazteen lumak argitu egiten dira tartsoetan eta isatseko zerrenda beltza ez da izaten heldutan edukiko dutena bezain zabala. Hurrengo urtean, hegalen aurrealdeko ertzak eta garondoa urre koloreko jartzen hasten dira eta isatseko zuriari zerrenda urdinak gehitzen zaizkio. Laugarren urterako ia–ia helduak bezalakoak dira, oraindik ere hegalpeko lumak zertxobait zuriagoak badira ere. Azkenik, bosgarren urterako helduen lumaje bera izaten dute. Biologia\nArrano beltza sedentarioa eta monogamoa da; ez du inoiz uzten ez bere lurraldea ez bere lagunak; bikoteak bizi osorako eratzen dira eta urte osoan zehar ehizatzen du. Bikote–laguna hiltzen zaionean soilik parekatzen da berriro, eta orduan ere lehengo fideltasunarekin eusten dio loturari.\nArrano beltzen zeloa neguan hasten da. Urtarril bukaerarako bikoteak eztei–hegaldietan izaten dira jada, airean planeatzen eta habia–eremuan barna batetik bestera ibiltzen, emeak arrautzak zein habiatan errungo dituen erabakitzeko. Izan ere, bikotea eratzen den urtean bi edo hiru habia egiten dituzte ?batzuetan baita gehiago ere?, eta urte bakoitzean batean ezartzen dira, txiten hazkuntzak uzten dituen hondakin ugariak ezaba daitezen. Behin habia hautatuz gero, otsail inguruan, gaitu eta atondu egiten dute zenbait astetan, eta martxo hasieran kopulatzen hasten dira. Aldez aurretik, arrak erakutsia dio emeari bere ahala amiltze–hegaldi arriskutsu, zigi–zaga ikusgarri eta noranahiko jauzien bitartez.\nEmeak bi arrautza eliptiko erruten ditu martxo amaiera eta apiril hasiera bitartean, kolore zuri–kremakoak, irregularki pikarta marroiekin, 77 x 59 mm ingurukoak; arrautza batetik bestera lauzpabost egun igarotzen dira. Hala ere, gurasoek biak txitatzen dituzte errun eta berehala.\nUmealdiak kale egiten badu, bikoteak habia uzten du eta urte horretan ez dio berriz ere ugalketari ekiten. Bi gurasoek txandaka txitatzen dituzte arrautzak 43 edo 44 egunez, baina emeak igarotzen du denborarik gehiena zeregin horretan. Hala, bata arrautzak berotzen ari den bitartean bestea janaritan aritzen da, zeren, gainerako eguneko harrapariek ez bezala, arrak ez baitio jaten ematen emeari habian arrautzak txitatzen dagoenean.\nLehenengo txitak arrautzaren oskola hausten duenean, ezer baino lehen janari eske hasten da, ahoa ahalik gehiena zabaltzen duela. Bigarren txita lauzpabost egun gero jaiotzen da, eta ordurako zaharrena nahikoa zaildurik, sendoturik eta gose egoten da jada senide gaztea habiatik botatzeko edo mokokadaka hiltzeko, edo behintzat ezer jaten ez uzteko.\nBigarren txiten herenak baizik ez du gainditzen jaio berritako zorigaiztoko etapa. Normalean kume bakarrak irauten du bizirik, eta gurasoek arreta handiarekin zaintzen eta elikatzen dute; harrapakinen bat ekartzen diotenean, haragi zati txiki–txikiak erauzi eta moko barruan sartzen dizkiote emetasunarekin. Hazi ahala, txita harrapakinak bere kabuz xehatzeko gauza da, eta ondorioz gurasoen joan–etorriak geroago eta bakanagoak dira. Orduan txitak denbora gehiago izaten du beste gauza batzuetan aritzeko, batez ere hegatzeko entseguak egiten eta gorputza hegan egiteko gogortzen eta trebatzen, hegalei eraginez eta jauzi handiak emanez, ordurako igartzen hasita egoten baita gurasoen habiako bizitza alai eta gozoa amaitu hurren dagoela.\nBatzuetan, jauzi eta jauzi ibiltzean kementsuegi aritzen da eta habiaz kanpo amaitzen du; lehenengo hegaldia ustekabean hasteko modua izaten da. Bestela, aipatua bezalako ezusterik gertatu ezean, kumeak 80 egun dituela egiten gu lehenbizikoz hegan. Dena den, hegaldiaren abiatzea ez da inoiz ere borondatezkoa izaten; aitzitik, arrano gazteak ez du izaten beste aukerarik, gurasoek ez baitiote jaten ematen, berak etsipen–garrasiak behin eta berriz egin arren.\nLehenengo hegaldian gurasoak lagun izaten ditu kumeak. Haiek habiaren lurraldea erakusten diote eta ehizari buruzko lehenengo irakaspenak ematen dizkiote. Hegaldi horren ondoren, arrano–kumeak ezin egon izaten du luzaroan habian bizitzaren jokorako trebatzen. Izan ere, gurasoek eztei–jokoetan hasten dira berriro eta lurraldetik egozten dute. Ordutik aurrera hortik hona ibiliko da. Heldu arte, gurasoen habiara itzultzen da noizean behin. Helduaroan, jaio den lurraldetik hurbil kokatzen da; izan ere, arrano beltza bizitza osorako dago atxikita bere sorterriari, bikotea osatutakoan lagunari atxikita egoten den bezala. Elikadura\nArrano beltzaren janaria bizi den habitataren araberakoa da. Hots, Mediterraneo aldean narrastiak dira beraren dietaren osagai nagusiak, untxiz eta erbiz osaturik. Eskozian, aldiz, gallinazeoak ditu ohiko harrapakin, eta Alpeetan marmotak harrapatu ohi ditu zenbait hiletan. Beraz, esan daiteke hegaztiak, ugaztunak eta narrastiak jan ohi dituela batik bat, denetarik.\nInoiz animalia handiagoak ere ehizatzen ditu, esaterako ardi, basahuntz eta sarrio gazteak. Batzuek uste dute animalia helduak ere hiltzen dituztela, halakoez elikatzen ikusi izan baitira, baina oker daude, ez baitira izaten beraiek hilak. Saiak bezala inoiz haratustelez ere elikatzen dira; nolanahiko animalia hilak jaten dituzte, oso ustelik egon arren. Ehiza–jardunaldia egunsentiarekin batera hasten da; arranoa airean gora abiatzen da zirkuluka, bere lurraldea oso goitik behatu ahal izateko.Harrapakinen bat ikusiz gero, lehenbizi lurrera gerturatzen da ezustean harrapatzeko, eta gero altuera txikian jazartzen zaio, lurraren gorabeherei atxikiz. Habitata\nHabia egiteko harkaitza malkarrak (gutxitan egiten gu habia zuhaitzetan) eta ehiza–eremu zabala (100 kilometro karra turik gorakoa) eta larre eta sastraka ugarikoa behar ditu eta.\nNafarroan badaude bikote batzuk habia zuhaitz zaharretan egiten dutenak, baina Euskal Herriko bikote guztiek hautatzen dituzte haitz labarrak. Euskal Herriko Espezie Mehatxatuen katalogoan espezie gisa ageri da.


Bakarra gera daiteke | Fundación EDE Fundazioa\nZer esan diezadakezu zutaz? Nola deskribatuko zintuzkete lankideek? Honelako lanik egin al duzu lehendik? Zer espero duzu lanpostu batean? Zer eskain dezakezu zuk beste hautagai batzuek eskaintzen ez dutenik? Ezagutzen duzu erakundea? Konta iezadazu lan-taldearekin gatazkaren bat izan duzun esperientziaren bat… Konta iezadazu zure lana zalantzan jarri zuten esperientziaren bat…\nZiurrenik noizbait elkarrizketaren batean egin dizkizuten galderak izango dira, eta agian zalantzak izan zenituen nola erantzun, edota blokeatuta utziko zintuzten. Pentsa ezazu entzun nahi dituzten erantzunek erakutsi behar dutela hautagaia ondo egokituko dela lanpostuak eskatutakora, ondo egokituko dela lantaldean eta erakundean, eta eguneroko zereginetan esperientzia eta gaitasun horiek erabiltzeko gaitasuna izango duela.\nEnpresak baloratuko du lanpostuko zeregin espezifiko horiek egiteko gai ote zaren, erakundean egokitzen zaren eta beharrezko gaitasun pertsonal eta profesionalak badituzun. Lidergoa, aldaketara egokitzea, ekimena, taldean lan egiteko gaitasuna eta abar. Horiek dira konpetentzien araberako elkarrizketa batean funtsezkoak diren adibideak.


Jose Antonio Aperribai: "Landareentzako bi toki bereziak direnak badaude Debagoienean: Udalatx eta Araotz" - Debagoiena - Goiena.eus\nUbane Madera 2017-05-22 13:10\nJose Antonio Aperribai erdian, diploma eta domina jasotzeko ekitaldian, Bergaran.\n1983an ekindako zeregin-lanketa izugarri horri aitortza akademikoa ematen diotela esango zenuke, are gehiago, autodidakta izanda?\nBai. Hainbeste urtetan egindako lan isilari nolabait aitortza ematea eskertzekoa da. Adiskideen Elkartean sartzea niretzat ohore handia da, zer eta nolako jendea dagoen barruan ikusita bakarrik, eta ze historia izan duen jakinda, adibidez Wolframioa isolatzea lortzea, penintsulan isolatu den metal bakarra… kontuan hartuta, elkarte hori ez da edozer gauza.\nInformatizatuta, non dago? Edozeinen eskura? Euskal Herrian dagoen osatuena da?\nHerbarioa Bergaran dago 60 metroko lokaltxo batean. Fisikoki han gordetzen dut, espezie bakoitza plegu batean sartuta dago, familia eta generoka ordenatuta, bakoitza bere fitxarekin lehenego eskuz egindakoa eta gero informatizatutakoarekin, datu guztiekin barra kode eta guzti: non hartu den, ze egunetan, ze lur motatan, orientazioa, habitata, altuera , geoerrefentzentzia, eta abar… Hezetasun aldetik ondo kontrolatuta dago bilduma, baldintza onetan, eta kaxetan gordeta. Mikrofitofagoek kontrolatzeko, noizean behin izozkailuan egonaldi bat egiten dute.\nEuskal Autonomia Erkidegoko osatuena da?\nEz. Euskal Herrian beste batzuk daude, EHUn eta Aranzadin ere badugu, 80.000 plegu ingurukoa . Kontuan hartu behar da, urte eta jende askoren lana dela. Beharbada neuk egindako lanak garrantzia hartu du, batetik, ogibidetik aparte egindakoa delako, eta beste alde batetik, Gipuzkoarako landare berri dezentetxo bat daudelako tartean.\nBaduzu kuttunen bat?\nBai, Rubus laciniatus izan daiteke bat. Berezitasun handia du Arrasate eta Aramaio artean topatutakoa landare horrek, orain 24 urte dela, eta oraingoz ez delako Iberiar penintsulan besterik agertu. Sasi bat da, eta sasien identifikazioa nahiko konplikatua da; bagenekien Madrilgo Lorategi Botanikoan sasitan espezialista bat zegoela eta hara bidali genuen identifikazioa egiteko. Han ikusi zuten Rubus laciniatus zela. Eta Lorategi Botanikoak kudeatzen duen Flora Iberica proiektuaren orri elektronikoaren erregistroan, penintsularako bakarra izaten jarraitzen du. Nola ailegatu zen hona ez dakit, baina Europa erdi-iparraldeko landare bat da. Dirudienez nonbaiten kultibatzen da, baina nik ez dut sekula ikusi.\nOraindik existitzen da?\nHori ez dakit. Aspalditxoan ez naiz ikustera joan eta konprobatu beharrean nago.\nZeuk ezagutu dituzun horrenbeste landare, zuhaitzen… artean bada kanpoko faktoreen eraginez aldatu denik?\nBa badaude, bai. Adibidez, orain urte batzuk Zubillagako Txareta, Urkulu erreka datorren bailara txikian topatu nuen Timus vulgaris (tomilloa) . Hemen oso arraroa da eta bazeuden dozena erdi landare inguru, baina poliki-poliki pinuen eta akazien gerizpeek jaten ari dira. Ibiltzen naiz garbitzen, baina eguzki begia behar du eta lasterrago edo beranduxeago galtzera doaz . Ullibarri ingurutik aurrera topatzen dira eta Arabako zenbait tokitan ugaria da, baina Gipuzkoan den bakarra galtzera doa. Inguruan badira eguzki begiak diren parajeak eta balitzake horietan egotea, eta begiratu beharra dago ia topatzen dudan.\nGure ingurua zelakoa da?\nGure ingurua Kantauriar itsasoaren klimak moldatzen du eta horrek eragindako landaretza daukagu. Baina landareentzako bi toki bereziak direnak badaude. Bata da Udalatx, kareharrizko mendietako flora ederra eta berezia duena. Eta benetan ikusgarriak izaten dira sasoi onetan harriarteko desertuan topatu ditzakegun lora bereziak. Beste aldetik Udalatxek Quercus coccifera, abaritza, altxor txikia gordetzen du. Zeharo Mediterraneoko zuhaixka bat da eta zergatik hemen dagon ez da erreza jakitea, baina dirudienez azken glaziazio aurretik zegoen landaretzaren arrasto bat izan daiteke. Acer monspessulanum, astigar frantsesa; Salvia verbenaca eta Marrubium vulgare, besteak beste hain arraroa direnak.\nEta bestea Araotz ingurua da. Landareek , paraje bakoitzean zer klima eta lur klase dagoen esaten dute eta Araotzekoek garbi asko Mediterraneo influentzia duen mikroklima badagoela esaten diote. Cynosurus elegans graminea bat, eta Ranunculus gramineus, ranunkuloa, orain zeharo horiz loratua egongo dena, Argyrolobium zanoni lekaduna, Arabis turrita, kruzifera, Pistacia terebinthus, erdi-orienteko zuhaixka, Lonicera etrusca aixena, Prunus mahaleb, Santa Lutxia geondoa, Ophrys sphegodes eta Neotenia maculata orkideak, Ononis pusilla lekaduna, eta abar eta abar Gipuzkoarako lehendabizi izendatuak izan direnak.\nZergatik ibili hostoak biltzen? Hori guztiontzako aberasgarria da, esan zuen, besteak beste, 2008an, zure lokalaren inaugurazio ekitaldian Aranzadiko botanika saileko presidente Iñaki Aizpuruk. Zergatik, Jose Antonio?\nDugun biodibertsitatea gordetzeko lehendabizi zer dagoen jakitea ezinbestekoa delako. Eta hartarako floraren katalogo zehatza eta zabala behar da. Baita gerorakoak, landaretzak zer eboluzio eraman duen jakiteko ikerketak aurrera eramateko oinarri bezala, eta abar.\nBeste aldetik, didaktikoa izan daiteke. Eta orain, zientzia herritarrengana hurbildu eta partekatzea ulertzeko modu berriarekin, gehiago. Adibidez landareen biodibertsitatea kudeatzeko, landare inbaditzaileak ezagutu eta kentzeko, eta zeintzuk diren babestu behar direnak ezagutzeko. Zientzia herriratze hartan Ilustrazioaren bidean, Peñafloridako Kondea eta Bascongadakoek XVIII mendean Bergarako Seminarioa jarri zutenean, haiek aurreratu batzuk izan ziren.\n3.000 paper orri dituzu, baina zenbat lanordu?\nBa ez dakit, baina asko izango dira neronek sartutakoak eta familiari kendutakoak. Merituaren zati handi bat eurena da, batez ere emaztearena. Zenbat bider zapatu edo domeka goizean mendira joaten nintzen eta arratsaldetan beste hainbeste ordu Seminarioan neukan bilduman lanean igarotzen nituen landareak identifikatzen, etiketa egiten, datuak jartzen eta prentsan jartzen. Eta herbarioan sarritan ordu gehiago egiten ditut identifikatzeko lanean eta dudak bibliografian kontsultak eta kontrasteak egiten argitzen. Kanpoko, mendiko orduak naturarekin kontaktuan alaienak eta errazagoak izaten dira baina herbariokoak beharbada astunagoak. Eta lanetik kanpoko lana zela kontuan hartuta gehiago! Baina noizbehinka poz ederrak ere ematen ditu espezie berria dela katalogoan ziurtatu egiten duzunean, adibidez. Orain ostera lasaiago ibiltzen naiz asti gehiago dudalako, eta herbarioa gehienetan bake-oasia bihurtu da.\nBukatzeko, norbaitek nahi badu herbarioa ikusi edo kontsultatu, etortzera animatuko nuke. Ateak zabalik egoten dira.


PRIBATUTASUN-POLITIKA - Premank\nDatu Pertsonalak Babesteko eta Eskubide Digitalak Bermatzeko abenduaren 5eko 3/2018 Lege Organikoaren eta Europako Parlamentuaren eta Kontseiluaren apirilaren 27ko 2016/679 (EB) Erregelamenduaren arabera (“Datuak Babesteko Erregelamendu Orokorra” edo “DBEO”), pribatutasun-politika hau PREMANK SPA S.L.k, web guneko edozein ataletan bildutako erabiltzaileen (pertsona fisikoak) datuekin lotuta, arduradun gisa (aurrerantzean PREMANK) egiten dituen datu pertsonalen tratamenduei aplikatzen zaie.\nPolitika honen baldintzekin ados ez bazaude, ez sartu eta ez erabili Zerbitzuak. Pribatutasun-politika hau ezin zaio aplikatu hirugarrenen beste produktu, zerbitzu edo jarduera bati.\nEnpresaren izena: PREMANK SPA S.L.\nHelbidea: Argixao industrialdea 55, 20700 Zumarraga (Gipuzkoa)\nZure datu pertsonalak webgunearen kudeaketa eta administrazioaren xede orokorrerako erabiliko dira, eta bereziki honetarako:\nPREMANK osatzen duen komunitatearen (erabiltzaileak, bezeroak, etab.) web bidez eskura jartzen diren zerbitzuak kudeatu eta administratzeko).\n. Kanpoko prebentzio-zerbitzuen zentroan egindako ekintzen berri emateko.\nGure web orriko harremanetarako inprimakien bidez (mezu elektronikoak, telefono-deiak eta abar barne) egiten dizkiguzun eskaera, iruzkin eta galderei erantzuteko, erabiltzaileekin komunikatzeko).\nZure datu pertsonalak ez ditugu tratatuko arestian azaldutakoez gain beste ezertarako, non eta ez den legez ezarria edo errekerimendu judizialen bat.\nPREMANKek informazioa, komunikazioak edo newsletterra (hala badagokio) bidaltzeko bildutako datu pertsonalak gorde eta tratatuko ditu, erabiltzaileak baimena ematen duen unetik datuak tratatzeko baimena eskatu, baja eman edo kendu arte.\nBaimena kentzeko aukera: Erabiltzaileak eskubidea du edozein unetan baimena atzera botatzeko, baina horrek ez du eraginik izango baimena kendu aurretik emandako tratamenduaren zilegitasunean. Era berean, erabiltzaileak edozein unetan egin ahal izango dio uko PREMANKetik egindako komunikazio elektroniko orori.\nPREMANKek bere webgunean komunitatearen eskura jartzen dituen zerbitzuetarako datuen tratamenduari dagokionez (kontsultak, informazioak, etab.) baimena ematen denetik sortzen den epe berean gordeko dira, datuak tratatzeko baimena eskatu, baja eman edo kendu arte, eta, zerrenda amaitzen denean, dagokion epean, legezko betebeharrek irauten duten bitartean edo erantzukizunak ebatz daitezkeen bitartean.\nDatuak tratatzeko legezko oinarria interesdunaren adostasunean oinarritutako legitimazioa da, arestian azaldutako helburuetarako emana, eta honako une hauetan eskatuko da:\nzure datuak tratatu\nzure datuak gure inprimakietan sartzea\nWeb-ean alta ematen badugu, hala nola helarazten dizkiguzun informazio-eskaerak, interesdunak bere borondatez eman behar dizkigu zuri laguntzeko edo zerbitzuak emateko behar dituen datuak. Hala ere, interesdunak askatasun osoz uko egin diezaioke datu horiek emateari edo, geroago, bere datuak tratatzeko aldez aurretik emandako baimena atzera bota dezake, nahiz eta ezezko horrek esan nahi duen ezinezkoa dela zure eskaerari erantzun.\nPREMANKen ustez, datu horiek ematean, interesdunak datu horien egiazkotasuna, gaurkotasuna eta zehaztasuna, eta berariaz onartzen eta onartzen du datu horiek arestian azaldutako helburuetarako erabiltzea.\nOro har, PREMANKek ez dizkie lagako zure datu pertsonalak hirugarrenei, salbu eta legez horretara behartuta bagaude edo zuk baimendu ez baduzu.\nPREMANKek hainbat sare sozial ditu (Facebook, Instagram, etab.) PREMANKekin lotutako edukiak zabaltzeko eta erabiltzaileei harremanetarako bidea errazteko. PREMANK da sare sozialetan jarraitzaileen eta kontaktuen datuen tratamenduaren arduraduna. Hala ere, datu pertsonalen tratamendua sare sozialen esparruan egiten den heinean, sare horien hornitzaileek funtzionamendu-arau batzuk ezartzen baitituzte, PREMANKen betebeharrak jarduteko askatasuna duten alderdietara mugatuko dira. PREMANKek ez ditu inoiz sare sozialetatik datuak aterako, erabiltzaileen profilak egingo edo sare sozialen gustuei, zaletasunei edo erabiltzeko moduari buruzko datu pertsonal gehigarriak bilduko, ukituen berariazko baimenik gabe.\nEdonork du eskubidea PREMANKen berari dagozkion datu pertsonalak tratatzen diren ala ez jakiteko. Bereziki, eskubide hauek erabil ditzakezu PREMANKen:\nDatuak eskuratzeko eskubidea: interesdunak bere datu pertsonalak ezagutu eta horiei buruzko informazioa lor dezake.\nDatuak zuzentzeko eskubidea: akatsak zuzentzeko aukera ematen du, datu okerrak edo osatugabeak aldatzeko aukera, eta tratamenduaren xede den informazioaren ziurtasuna bermatzen du.\nDatuak ezabatzeko eskubidea: beharrezkoa ez denean, tratatu beharreko datuak ezabatzeko eska daiteke.\nAurka egiteko eskubidea: interesdunak eskubidea du bere datu pertsonalak ez tratatzeko edo bertan behera uzteko, bidezko arrazoirik izan ezean edo erreklamazioak egiteko edo defendatzeko izan ezik; kasu horretan, blokeatuta edukiko ditugu dagokion epean, legezko betebeharrek irauten duten bitartean.\nPublizitatea bidaltzeari aurka egiteko eskubidea: interesdunek PREMANKek merkataritza-jakinarazpenak bidaltzearen aurka egin dezakete. Kasu horretan, edozein unetan ezezta dezakezu jakinarazpen horiek jasotzeko emandako baimena, jakinarazpen horietan ezarritako mekanismoa erabiliz, edo, bestela, “Baja” gaia duen idazki bat bidal dezakezu premank@premank.com helbidera.\nTratamendua mugatzea: Zenbait egoeratan, interesdunek beren datuen tratamendua mugatzeko eska dezakete. Kasu horretan, erreklamazioak egiteko edo defendatzeko bakarrik gordeko dira.\nDatuen eramangarritasuna: interesdunek eskatzen ahal dituzte eman dizkiguten eta eman dizkiguten datuak jasotzeko, edo, teknikoki posible bada, beste tratamendu-arduradun bati bidaltzeko, erabilera arrunteko eta irakurketa mekanikoko formatu egituratuan.\nBanakako erabaki automatizatuak ez hartzeko eskubidea (profilen prestaketa barne): eskubidea du ondorio eragiten dituen edo nabarmen eragiten duen tratamendu automatizatuan oinarritutako erabakirik ez hartzeko.\nAdierazitako eskubideetakoren bat erabili nahi baduzu, bidali gutun bat zure datu guztiekin, NANa barne, helbide honetara: Argixao 55, 20700 Zumarraga, (Gipuzkoa) edo posta elektronikoz premank@premank.com.\nKontrol-agintaritzari erreklamatzeko aukera: PREMANK SPA S.L. Halaber, jakinarazten dizu eskubidea duzula Datuak Babesteko Espainiako Agentzian (www.agpd.es) erreklamazioa aurkezteko, tratamendua ez datorrela bat indarrean dagoen araudiarekin pentsatzen baduzu.


Bautista Soler: Urdangarini ordaintzera behartuta sentitu nintzen\nHala ere, Valentzia futbol taldeko presidente ohiak zerbait arraroa bazegoela uste izan zuen, dirua zertarako behar zuten ez zekielako.\nBere burua Noos Institutuari dirua ematera behartuta sentitu zuela esan zion Poliziari Juan Bautista Soler, Valentziako futbol taldeko presidente ohiak, diru hori eskatzen zuena Iñaki Urdangarin zelako. Hala ere, zerbait arraroa bazegoela uste izan zuen, dirua zertarako behar zuten ez zekielako.\nPalma Arena auzian (Noos Institutuaren lana ikertzen ari dira) Solerrek egindako deklarazioaren arabera, Valentziako futbol taldeko lehendakari ohiak Generalitaten gonbidapen bat jaso zuen, Valentziako Felipe Printzearen museoko ekitaldi batera joateko.\nBertan, ekitaldiko antolatzaileek, tartean Iñaki Urdangarin, Noos Institutuaren onurei buruz hitz egin zuten. Garatu behar zituzten egitasmoak betetzeko behar zuten diruaz ere hitz egin ziguten.\nGainerako gonbidatu batzuekin ekitaldi bitxia zela komentatu zuen Solerrek, Institutuaren azken helburua ez baitzuten zehazten eta dirua zertarako behar zuten ez zutelako argitu. Ez zitzaigun gustatu, usain txarra hartu genion ekitaldi horri, azpimarratu zuen.\nEgun batzuk beranduago, enpresa buruekin banakako bilerak eskatu zituzten Noos Institutuko ordezkariek. Iñaki Urdaingarinek eskatu zituen bilera horiek, eta Valentzia futbol taldeko egoitzan egin genituen.\nSolerrek 30.000 euro eman zizkion Institutuari. Valentziak ez zuen dirurik, galerak genituen, eta Solerrek ez zuen dirurik eman nahi. Hala ere, bere burua behartuta ikusi zuen, Iñaki Urdangarinek berak eskatu ziolako, Poliziak jasotako deklarazioaren arabera.\nInformazio gehiago:Eitb: Bautista Soler: Urdangarini ordaintzera behartuta sentitu nintzen


Komunitateko lehendakaria | Consumer\nJabeetako batek bete behar du beti\nOro har, ez dakigu bizilagun-komunitate bateko lehendakari kargua zein den. Horregatik, gai horri buruzko alderdi batzuk aztertuko ditugu:\n–Komunitateko lehendakari kargua, lehenik eta behin, komunitateko jabe batek bete behar du; beraz, ezin da inola ere lehendakari izan ordezkaritzaren bidez. Kargu pertsonala eta besterenezina da. Hala ezartzen du Jabetza Horizontalaren Legeak (LPH).\n–Lehendakaria Batzarrera joaten ez bada, lehendakariordeak zuzenduko du, halakorik bada, eta bertan egongo da. Bestela, Batzarrak une horretan bertan aukeratuko du bizilagunen bilerako buru nor izango den, baina beti jabe bat izan beharko du. LPHren 13. artikulua).\n–Presidenteak eskuordetu dezakeen gauza bakarra barne-kudeaketa jakin batzuk egitea da, baina ez auzo-komunitatea ordezkatzeko funtzioak.\n–Bigarrenik, komunitateko presidente-karguari uko egiteko aukerari buruzko zalantzak sortu dira. Horri dagokionez, LPHko 13. artikuluak komunitateko karguen izendapena eta eginkizunak arautzen ditu. Bertan ezartzen da kargua nahitaezkoa dela; beraz, ezin zaio uko egin. Hala ere, baliteke bizilagunek berek jabe bat kargu horretatik salbuestea, inguruabar bereziak direla eta. Azkenik, epaile eskudunak erabakiko du kargutik libratzeko aukera. (Art. LPHren 17.3).\nauzo-komunitate etxebizitza presidente-eu


Irekia Eusko Jaurlaritza - Gobierno Vasco :: Artolazabal: “Gizarteratzeko IV. Planak pobrezia-tasa murriztuko du % 5,6tik behera, eta gizonezko eta emakumezkoen okupazio-tasa areagotuko du”\nArtolazabal: “Gizarteratzeko IV. Planak…\n\nEnplegu, Gizarte Politika eta Gazteria Batzordea (2018/04/23) Iturria: Irekia\n\nArtolazabal sailburua, gaur Legebiltzarrean (Photo: Alex Larretxi argazkiak) Iturria: Irekia\n\n\nAurkezpena Eusko Legebiltzarrean\nLan-intentsitate baxuko tasa % 8tik behera ezarriko du eta eskola-uztearena % 7tik behera; osasun txarraren desberdintasunak eta etxebizitzara jotzeko beharra duten biztanleen ehunekoa % 5etik behera murriztuko du.\n2021a arte, 4.000 milioiko aurrekontua\nLehentasunezko jarduketak enpleguan, gizarte-politiketan, osasunean eta etxebizitzan\nVG 23 04 18\nBeatriz Artolazabal Eusko Jaurlaritzako Enpleguko eta Gizarte Politiketako sailburuak Gizarteratzeko IV. Planaren helburu nagusi gisa honako hauek aipatu ditu: “% 20 murriztea pobrezia-tasa erkidegoko eskualde guztietan eta, horrela, pobrezia-tasa % 5,6tik behera geratzea; gizonezko eta emakumezkoen okupazio-tasa areagotzea eta lan-intentsitate baxuko tasa % 8tik behera ezartzea eta eskola-uztearena % 7tik behera; osasun txarraren desberdintasunak eta etxebizitzara jotzeko beharra duten biztanleen ehunekoa % 5etik behera murriztea”.\nArtolazabalek, gaur goizean, Marcos Muro Enplegu eta Gazteriako sailburuordearekin eta Amaia Arteaga Enpleguko zuzendariarekin batera, gaur, Gizarteratzeko IV. Euskal Plana aurkeztu du. “Gizarteratzeko IV. Planaren helburua da esku hartzeko eta jarduteko ildo eta jarraibideak zehaztu eta koordinatzea, administrazioen jardueraren bidez bazterketa-egoeran dauden pertsonak gizarteratzeko”, esan du sailburuak.\nArtolazabalen iritziz, “Gizarteratzeko IV. Euskal Plana behar bezala egokitzen zaio eta erreferentzia eta lidergoa ditu Bruselak markatutako Gizarte Eskubideen Europako Oinarrian. Plan berriarekin, erakundeek eta erakunde sindikalek, enpresa-erakundeek, erabiltzaileek, gizarteratzearen inguruko hirugarren sektoreek eta profesionalek funtsezko tresna dute gizarteratzeko euskal politiketarako, Euskadi lurralde inklusibo gisa sustatzeko”.\nGizarteratzeko IV. Planaren helburu nagusiak honako hauek dira: aktibazio inklusiboa; bizi-kalitatea, pertsonalizazioa eta autonomia; eskubideen ikuspegia; arreta komunitarioa; zerbitzuen eta prestazioen konbinazio egokia; eta herritarren, eraginpean dauden pertsonen eta hirugarren sektoreko erakundeen parte-hartzea.\n“Lan horretan guztiok ari gara lanean; izan ere, erakundeen arteko eta sailen arteko plana da, hura prestatzeko fase guztiak Gizarteratzeko Batzordeak adostu baititu. Bertan, Eusko Jaurlaritzak, foru-aldundiek eta udalek, Eudelen bidez, parte hartzen dute”, esan du Artolazabalek.\n“IV. Plan horrek 4.000 milioi euroko aurrekontua du, 2021era arte (urtean 815), sailen artekoa da, eta ulertzen da gizarte-kohesioaren eta desberdintasunaren aurkako borrokaren helburua Eusko Jaurlaritzako sail guztien eskumena dela. Foru-aldundiek eta udalek ere dagokien aurrekontu-izendapena egiten dute helburu horren inguruan”, esan du Artolazabal sailburuak.\nBeatriz Artolazabalek azaldu du “Gizarteratzeko IV. Planak sei jarduketa-printzipio dituela, Euskadi lurralde inklusibo gisa sustatzeko: aktibazio inklusiboa; bizi-kalitatea, pertsonalizazioa eta autonomia; eskubideen ikuspegia; arreta komunitarioa; zerbitzuen eta prestazioen konbinazio egokia; eta herritarren, eraginpean dauden pertsonen eta hirugarren sektoreko erakundeen parte-hartzea”.\nPlanean, eskuragarri dauden estatistika-iturri nagusietatik abiatuta eginiko egungo egoeraren analisia jaso da, bai eta Pobreziaren eta Gizarte Desberdintasunen Inkesta ere.Halaber, aurreko Gizarteratzeko III. Planaren ebaluazioaren ondorioak jaso ditu.\n“Gizarteratzeak aldagai eta alderdi ugari dituenez, Plana prestatzeko prozesu osoan zehar, Euskadin gizarteratzeko politiken garapenean inplikatuta dauden eragile guztien parte-hartzea sustatu da”, esan du Artolazabalek.\n“Horretarako, alde biko bilerak egin dira etxebizitzaren, osasunaren, gizarte-zerbitzuen edo hezkuntzaren arloan esku hartzen duten Eusko Jaurlaritzako zuzendaritza edo sailekin”, esan du Artolazabalek.\nBeatriz Artolazabalen hitzen arabera, miatzeko, aztertzeko eta egiaztatzeko lan horretatik, Planean gizarte-bazterketa egoeran dauden pertsonen gizarteratzea sustatzeko neurri eta jarduketak jaso dira, lanerako, hezkuntzarako, prestakuntzarako, kulturarako, osasunerako, etxebizitza duinerako eta gizarte-babeserako eta gizartean parte hartzeko eta gizarte- eta familia-harreman beteak izateko eskubideak baliatzeko aukerarik ematen ez dieten bizitzako eguneroko eremuetan eragina duten jarduketen bidez, bai eta arrisku-faktoreen eragina murrizten duten jarduketak garatzeko eta bazterketa- eta ahultasun-arriskuko egoerak gizarte-bazterketako egoera bilakatu ahal izatea prebenitzeko neurri eta jarduketak ere”.\nGizarteratzeko IV. Planak loturak ditu Gobernuaren honako plan eta estrategia hauekin, eta horiekin koherentzian jarduten du: 2017-2020 Enplegu Plan Estrategikoa; Gizarte Zerbitzuen Plan Estrategikoa; 2013-2020 Euskal Osasun Plana; Adikzioen VII. Plana; Bizitegi-bazterketa larriko egoerak prebenitzeko eta murrizteko Euskal Estrategia; Familia eta Haurretan Inbertitzeko Euskal Ituna, eta Familiei Laguntza emateko Erakundeen arteko IV. Plana; EAEko emakume eta gizonen berdintasunerako IV. Plana; Euskadiko Hirugarren Gizarte Sektorea Sustatzeko Estrategia; IV. Gazte Plana, eta 2018-2020 Etxebizitzaren Plan Gidaria.\n“Gaur aurkezten ari garen plan hau zuzenean lotzen da Europako Batzordeak eta Europar Batasuneko gainerako erakundeek planteatutako gomendioekin, bai gizarte-inbertsioaren paradigmari dagokionez, bai Gizarte Eskubideen Europako Oinarriari dagokionez”, esan du Artolazabalek.\nGizarteratzeko IV. Euskal Planak, halaber, Nazio Batuen Garapen Jasangarrirako Helburuekin (GJH) egiten du bat; horiek dei unibertsala dira, pobreziarekin eta desberdintasunarekin amaitzeko, planeta babesteko eta pertsona eta gizarte guztiak bakean eta oparotasunean bizi direla bermatzeko.\nGizarteratzeko prozesuei bide eman ahal dieten faktoreak, Beatriz Artolazabalen iritziz, honako hauek dira: “suspertze ekonomikoaren eragin positiboak; gizarteratzeko politiken eremuan araudiaren garapen nahiko sendoa; gizartearen sentsibilitatea eta herritarren adostasun nahiko zabala egotea, gizarteratzeko politiken inguruan; gizarteratzeko politiken eta, bereziki, DSBEaren tresna nagusiak finkatzea; gizarteratzearen eremuan gizartean esku hartzeko hirugarren sektorearen kualifikazio-maila altua eta egiten jakite metatua; lankidetzarako eta elkarrizketarako kultura eta aurrerakuntza teknologikoak egotea, prestakuntzarako eta lan-merkaturako sarbidea erraztu dezaketen neurrian”.\n“Etorkizunera begira, dagoeneko lortu nahi diren printzipio eta helburuak adostu direla kontuan hartuta, Gizarteratzeko IV. Euskal Plana 3 jarduketa-ardatzen inguruan antolatzen da, 7 helburu estrategiko, 34 xede eta 146 jarduketa edo planoren inguruan. Hori guztia, diru-sarrerak bermatzeko eta laneratzeko politikekin bereziki lotutako neurrietan oinarrituta –2008ko Legea oinarri izanik–, bai eta gizarte-zerbitzuen, osasunaren, etxebizitzaren, hezkuntzaren eremuetan, besteak beste, garatu beharreko neurri sektorialetan eta gizarteratzeko politiken erakunde arteko antolaketarekin lotutako neurrietan ere, arreta berezia jarrita bultzada politikoan eta planaren segimenduan, sektoreen arteko koordinazioaren hobekuntzan eta esku hartzeko baterako eredua eta partekatua sortu ahal izateko tresna tekniko eta profesionalen garapenean.\nPlanera bideratutako baliabide ekonomikoak direla eta, horien urteko gastua 400 milioikoa dela kalkulatzen da, DSBE eta GLLetan; hori 2012 /2015 aldiaren gastuaren batez bestekoari dagokio. Halaber, urteko gastua 100 milioi eurokoa dela kalkulatzen da, etxebizitza-prestazioetan, eta hori urtean 20 milioi inguru areagotzen da, aurretik egiten zen gastuaren aldean (2012 /2015 aldiaren batez bestekoa); urteko gastua 200 milioikoa dela kalkulatzen da, alokairuari laguntzeko politika publikoetan, Etxebizitza Sailak 2018rako onetsitako partida horretarako aurrekontuaren ildotik (301 milioi lau urteko aldi baterako); eta urteko gastua, Eusko Jaurlaritzako Enpleguko eta Gizarte Politiketako Sailaren aldetik, 45 milioi euro ingurukoa kalkulatzen da, gizarteratzeko gizarte-zerbitzuetan, kontuan hartuta horiek Zorro Dekretuaren esparruan ematen direla (gastua, batez beste, 42 milioiko izanik, 2012aren eta 2015aren artean). Gainera, Gobernuaren eta gainerako erakundeen beste ekimen batzuk ere hartu behar ditugu aintzat.\n“Aipatutako datuetatik abiatuta, urtean 815 milioi euro dira –hezkuntzako eta osasuneko gastuak aintzat hartu gabe–, eta horrek ekarriko luke Planaren indarraldi guztiko 4.000 milioi euroko gastu metatua”, esan du Artolazabalek.\nNeurri horiek eta Gizarteratzeko IV. Planean jaso diren gainerako jarduketek lagunduko dute % 20 murrizten pobrezia-tasa erkidegoko eskualde guztietan eta, horrela, pobrezia-tasa % 5,6tik behera geratzen; EAEn gizonezko eta emakumezkoen okupazio-tasa % 75era eta % 66ra igotzen, hurrenez hurren; lan-intentsitate baxuko tasa % 8tik behera ezartzen eta eskola-uztearena % 7tik behera; sexu bakoitzean maila sozialagatik jasotako osasun txarraren desberdintasunak (% 10 gizonezkoak eta % 20 emakumezkoak) eta etxebizitzara jotzeko beharra duten biztanleen ehunekoa % 5etik behera murrizten.\nArtolazabal_cas_Inclusion_2... behera kargatu (1 MB)\n23_04_18_Legebiltzarra_A.La... 1 MB (jpg)\nlegebiltzarra_comision.jpg 2 MB (jpg)\nIVplanvascodeinclusion_Eu.pdf 1000 KB (application/pdf)\nIVplanvascodeinclusion_ES.pdf 1 MB (application/pdf)\nBeatriz Artolazabal: “Gizarteratzeko IV. Planak desgaitasuna duten pertsonak lan-merkatura hurbiltzen ditu”\nAGINDUA, 2015eko azaroaren 10ekoa, Hezkuntza, Hizkuntza Politika eta Kulturako sailburuarena, euskal unibertsitate-sistemako ikerketa-taldeen jarduerak bultzatzeko diru-laguntzetarako deialdia egiten duena.


Txinako Laser Garbiketa Makina Fabrikatzailea eta Hornitzailea | Zhancheng\nCO2 laser bidezko markagailu eramangarria\nMahaigaineko UV Laser Markaketa Makina\nZuntz Laser bidezko Markatzeko Makina\nZatitutako CO2 Laser Markaketa Makina\nMetala Laser bidez ebakitzeko makina\n★ Laser bidezko garbiketa-makina gainazalen tratamenduko teknologia handiko produktuen belaunaldi berria da, berdea eta ingurumena errespetatzen duena, gainazaleko zikinkeria, herdoila edo estaldura lurrundu edo zuritu dadin eta garbiketa-objektuaren gainazaleko eranskinak edo gainazaleko estaldurak abiadura handian kentzen ditu. garbiketa-objektu garbia Prozesua lortzeko.\n★Laser bidezko garbiketa makina erraza da instalatzen, funtzionatzen eta automatizatzen. Erraz funtzionatzen du eta erretxina olioa, orbanak, zikinkeria, kola, herdoila, estalkiak, estalkiak eta objektuen gainazaleko pintura kendu ditzake.\n★Kontaktuen garbiketa zehatz-mehatz kokatu eta garbitu dezake, material hauskorren gainazala babestu eta mikra-mailako kutsadura partikulak modu eraginkorrean kendu ditzake; ingurumena errespetatzen du eta ez du kontsumigarririk behar; horrek ez du esan nahi laser bidezko garbiketa eraginkorra dela, baizik eta garbiketa-prozesua ingurumena errespetatzen duela. Gainera, ez ditu garbitzeko produktu kimikorik erabiltzen eta, horrela, korrosio kimikoak eragindako materialari kalteak ekiditen zaizkio.\nMakina modeloa ZCFC 1000\nLaser potentzia 1000W\nUraren tenperatura 18-26℃\nLaneko tenperatura 5-40℃\nEskaneatzeko zabalera ≤80mm\nPotentzia osoa 14000W\nGaur egun laser bidezko garbiketa oso erabilia da industrian, eta batez ere moldeetan, automobilen fabrikazioan, erlikia kulturalen zaharberritzean eta ontzigintzan bezalako industrietan dago. Industrian oso erabilia, enpresen mantentze-kostua modu eraginkorrean murriztu eta garbiketa industrialaren eragina hobetzeko\nAurreko: Zuntz Laser bidezko Makina Itxia\nHurrengoa: Zuntz laser bidezko markagailu hegalaria


Elorrioko zerua parapentez marraztuko dute zapatuko kontzentrazioan - Elorrio - Anboto.org\nElorrioko zerua parapentez marraztuko dute zapatuko kontzentrazioan\nJoseba Derteano 2019-07-12 12:00\nElorrioko Larrano parapente taldeak Euskal Herriko hainbat parapentezale batuko dituen kontzentrazioa antolatu du zapaturako. Eguraldiak laguntzen badu, Elorrioko zeruari ezohiko ikuspegia emango diote eguerditik aurrera.\nAireratzea Udalatx mendiko meatzeetan —650 metroko garaieran— izango da, eta lur-hartzea San Antongo eta Iguriako landetan. Eguerdian eta arratsaldean ibiliko dira. Izan ere, eguzkia zeruan goren dagoenean sortzen dira baldintza termikorik aproposenak parapentean aritzeko. Iluntzean, parte-hartzaile guztiek elkarregaz afalduko dute.\nBizi-bizirik dagoen kirola\nAurten 23 urte bete dira Larrano taldea sortu zutenetik. Orduan ez ziren hainbeste, baina zaletasunak gora egin du apurka. "Euskal Herrian parapente eskolak daude, jende gaztea apuntatzen da eta badago parapentearekiko interesa", adierazi du Iñigo Gabiria Larrano taldeko parapentelariak. "Elorrioko taldean ere badago jende berria. Badugu erreleboa. Gainera, berriak estatuko txapelketetan parte hartzen hasi dira", gaineratu du.\nUrtean zehar hainbat irteera antolatzen ditu Larranok. Iaz Hike and Fly txapelketa bat ere antolatu zuten Elorrion, eta modalitateko onenak batu zituen.


Neguan berenjena entsalada\nWonderful winter entsaladak beren fruta bezalako fruta erabilgarriak prestatu ahal izango dira. Egin ezazu erreserba aldi berean: "neguko entsaladetan entsaladak" izeneko epea azpimarratu nahi dugu, etxeko janari janariarekin prestatutako entsaladak, eta ia neguko freskoetan saltzen diren freskoetan esnegain freskoetan prestatutako entsaladak.\nLehenik eta behin, neguko uztak egiteko errezetak ematen ditugu berenjena entsaladak prestatzeko. Neguan, ontzia ireki ondoren, entsalada gazi freskoa gehitu beharko duzu, agian tipula eta baratxuri, olioarekin (ondo edo maionesa) eta nahastu.\nNeguan entsalada, berenjena, piper eta tomateekin\ntomateak udazkenean helduak;\nBerenjena txikitutako erronda landare-olioan frijitu eta gazi. Beste zartaginean, frijitu piper goxoak zerrendatan moztu. Ebaki tomateak xerra edo xerratan. Baratxuri eta piper beroa ehotzeko. Horrela prestatutako produktuetan, 1 litroko litro esterilizatu batean geruza esterilizatuetan jarriko ditugu. Bete ozpina ontzi bakoitzean: 1 litroko litro bat jar daiteke. koilara. Tapak itxi eta ura jarriko dugu poteak uretan, 20-30 minutu iraungo du ura irakiten duen pelbisa esterilizatzeko. Poteak bota eta piztu egiten ditugu, manta zahar batekin estali eta hozten da erabat hozten arte.\nNeguan berenjena barazkiekin entsalada\ntomate-zukua (edo kontserbatzaile gabe tomate-pasta, diluitua);\nTipula garbitu eta eraztun erditik moztu, azenarioak - lasto txikitua, eta apioa zurtoinak - pieza txikiak. Barazkiak nahastu, sueztitu olioa frijitu eta protushim ia prest arte. Gehitu tomate zukua eta protushim 5 minutuz.\nBerenjena banan-banan frijitu landare-olioan.\nBerenjena konbinatu dugu gainerako barazkiekin eta jarri poteak esterilizatuetan. Gehitu ozpina (1 koilarakada 1 litroko ontzi bakoitzeko), estalkiekin estali, pasteurizatu (aurreko errezeta moduan deskribatzen den moduan). Poteoak moztu eta itzaltzen ditugu.\nNegutxo pikantea, arrozarekin, jengibreekin, mihiluarekin eta piper gozoa, Pan-Asiako estiloarekin.\nberenjena - 1-2 pieza;\npiper gorria gorria - 1-2 pieza;\nprest egosi arroza ;\nmihilu fruta - 1 pieza;\ntipula (ahal izanez gero, gorria) - 1 pc;\njengibrezko marinatua (prest egosi);\nEbaki hegaluze finkoetan (brusochkami) 10 minutuz ontzi batean ur hotzarekin eta gero ura xukatu (hau da, behi pozoitsuen behatza mingotsa lortzeko). Berenjena egosi 5 minutuz ur ontzi batean eta kolander batean baztertu. Tipula zuritu eta mihilu eraztunak moztu egingo ditugu erdi eraztunetan eta piper gozoa, lasto laburrekin.\nBerenjena prestatua eta barazkiak xehatuta entsalada-ontzi batean. Gehitu jengibrezko marinatua, piper beroa, baratxuria eta berdeak.\nApainketa guztiak limoi zukua eta sesamo olioa nahastuz egin ohi ditugu. Gutxienez 40 minutu itxaron, eta ahal izanez gero, ordubete edo gehiago - utzi barazkiak ondo mastekatzeko. Nahikoa dela uste baduzu, gehitu arroz egosia eta nahastu. Entsalada hau haragi eta arrain platerekin zerbitzatu. Baratxuri, piper beroa eta jengibrea hotz eguraldi hotzak, nolabait esateko.\nBerenjena kabiarra negar egiteko\nBananen arteko nahasketa\nDandelion kontserbak - errezeta\nNola artatzen dut artoa etxean?\nNola prestatu borsch-aren hornidura neguan?\nHCG haurdunaldi ectopic batean\nEmakumeen Zapatak - Udaberri-Uda 2014\nNola jaioberri neguan jantzi?\nCarbuncle - tratamendua\nNola neguko neguko jaka aukeratzeko?\nPaperaren hiru dimentsiotako izarra\nMoskuko kaleko moda\nIle iluneko kapera\nNola aldaketan tarte markak kentzeko?


hegaztiak « Atariaren bloga\nAlbistegi ornitologikoa – urtarrilak 16\nKategoriak: Albistegi ornitologikoa — Etiketak: hegaztiak, Salburua — CEA — 16 urtarrila 2022 17:19\nIzotza eta antzigarra izan dira asteburuko gako meteorologikoak. Gaur, igandea, -5ºC-ko minimoaz eta 9ºC-ko maximoaz “gozatu” dugu, eguzkitan itzalean baino sentsazio termikoa askoz atseginagoa eta eramangarriagoa zelarik . Haizeari dagokionez, ez da izan.\nZikoina zuriaren neguko errolda\nKategoriak: Sailkatu gabea — Etiketak: Ataria, bioaniztasuna, hegaztiak, Salburua — CEA — 3 abendua 2021 09:05\nErrolda “Los Fresnos” behatokitik egin dugu. Alde batetik, zeru garbia eta tenperatura oso baxuak eduki ditugu gaurkoan, bestetik berriz, egunsentiak oparitu digun argia zoragarria izan da (hitzak kentzen dituen horietakoa). Geihago…\nTxio arrunta (Phylloscopus collybita) gure lezkadietara negua pasatzera datorren hegazti liluragarria.\nKategoriak: Orokorra — Etiketak: hegaztiak — CEA — 18 azaroa 2021 14:45\nEgun on Atariatik, gaur gure laguntxo Txio arrunta goraipatzera gatoz. Gure anaia txikiak bezalakoak dira, oso egonezinak eta alaiak. Europa erdialdeko eta iparraldeko hegazti ohikoenetako bat da, non bere populazioa oso ugaria den eta hainbat milioi bikote egonkor dauden. Geihago…\nGure parkeetako paseriformeak: karnaba\nKategoriak: Orokorra — Etiketak: hegaztiak, karnaba, paseriformea — CEA — 16 azaroa 2021 16:46\nGasteizko parkeak kolorez beteta daude, ez bakarrik udazkenagatik, baizik eta topa ditzakegun paseriformeengatik ere: karnaba, esaterako. Geihago…


Cross-site scripting ahultasuna GEOVAPen Reliance 4 SCADA/HMI produktuan | BCSC - Zibersegurtasun Euskal Zentroa\nCross-site scripting ahultasuna GEOVAPen Reliance 4 SCADA/HMI produktuan\nReliance 4 SCADA/HMI, 4.7.3 bertsioa, 3 eguneraketa eta aurrekoak.\nGEOVAPek 4.8 bertsioa argitaratuko du, ahultasun hori konpontzeko.\nBaimenik gabeko urrutiko erasotzaile batek kode arbitrario bat injektatu lezake. Ahultasun horretarako, CVE-2018-17904 identifikatzailea esleitu da.\nEtiketak: Eguneratzea, SCADA, Ahultasuna


Cristóbal Balenciaga Museoa 2011ko ekainaren 7an inauguratu zen Getarian, Gipuzkoan. Jostun bati eskainitako ezaugarri horietako lehen museoa da munduan. Museoa Cristóbal Balenciaga Fundazioaren babespean jaio da, eta bere egiten du Fundazio horren xedea: jeinuzko diseinatzaileak nahiz beraren lanak arte-sorkuntzan oro…\nHistoria eta artearen museoa.Santa Maria la Real. Arqueologia multzoa\nSanta Maria la Real Arkeologia eta Monumentu Multzoa Zarautz Kanpandorreak, Santa Maria la Real Parrokiak eta bi eraikuntzotan aurkitu diren arkeologia-aztarnategiak osatzen dute; aztarnategian erromanizazioaren hondakinak eta Erdi Aroko nekropoli bat nabarmentzen dira. Kanpandorreak Zarauzko Arte eta Historia Museoa barne…\nNuarbeko Sokatiraren Museoa\nAzpeititik (Gipuzkoa) 5 kilometrotara Nuarbe auzoa dago. 100 biztanle inguru baino ez ditu, eta hala ere, bertako sokatira taldea dugu Euskal Herriko indartsuena. Auzo horretan, sokatira sakon uztartutako kirola da. Bertan, ez dago tabernarik, ez eta kultur azpiegiturarik. Bada, baina,…\nJulio Beobide zumaiarra 1891n jaio, eta 1969an hil zen. Hainbat eskultura lan egin zituen artista honek, beti bide pertsonala bati jarraituz. Ia bizitza osoa Zumaiatik irten gabe eman zuen. Euskal Herriko eskulturaren barruan, XIX. mende bukaeran jaio ziren artisten belaunaldian…